text:
Türkmenistanyň Ministrler Kabinetiniň mejlisinde döwlet syýasatynyň möhüm ugurlaryna garaldy
Şu gün hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi. Onda halkymyzyň abadançylygyny üpjün etmäge gönükdirilen döwletimiziň içeri syýasatyna degişli meseleleriň birnäçesi ara alnyp maslahatlaşyldy hem-de taýýarlanan resminamalaryň taslamalaryna garaldy.
Hormatly Prezidentimiz mejlisiň gün tertibine geçip, ilki bilen Ministrler Kabinetiniň Başlygynyň orunbasary G.Myradowa söz berdi. Wise-premýer gözegçilik edýän ulgamynda işleriň ýagdaýy hem-de Milli Liderimiziň ozal beren tabşyryklarynyň ýerine ýetirilişi barada hasabat berdi. Maliýe-bank ulgamyna degişli edaralaryň işini düzgünleşdirýän kadalaşdyryjy-hukuk binýadyny kämilleşdirmek maksady bilen geçirilýän işler barada hem habar berildi.
Döwlet Baştutanymyz hasabaty diňläp, ýurdumyzyň ykdysady taýdan okgunly ösmegine, halkymyzyň durmuş derejesini ýokarlandyrmaga gönükdirilen özgertmeler maksatnamalarynda bellenilen çäreleri öz wagtynda ýerine ýetirmegiň möhümdigine ünsi çekdi. Hormatly Prezidentimiz Gurbanguly Berdimuhamedow düýpli özgertmeleriň amala aşyrylmagynyň barşyny berk gözegçilikde saklamagyň, ähli ugurlarda durmuşa geçirilýän işlere yzygiderli seljerme geçirmegiň zerurdygyny belläp, wise-premýere bu babatda degişli tabşyryklary berdi.
Ministrler Kabinetiniň Başlygynyň orunbasary O.Gurbannazarow gözegçilik edýän söwda ulgamynda işleriň ýagdaýy, içerki bazaryň ýokary hilli harytlar bilen üpjün edilişi, bu ugurda Senagatçylar we telekeçiler birleşmesiniň alyp barýan işleri barada hasabat berdi.
Hormatly Prezidentimiz Gurbanguly Berdimuhamedow alyjylara hyzmat edilişiniň medeniýetine aýratyn üns bermegiň zerurdygyny, ýurdumyzyň ilatynyň isleglerini doly kanagatlandyrmak, söwda nokatlarynda azyk önümleriniň bolçulygyny üpjün etmek üçin ähli zerur tagallalaryň görülmelidigini belläp, wise-premýere baýramçylyk söwdasyny guramak boýunça anyk görkezmeleri berdi.
Soňra Ministrler Kabinetiniň Başlygynyň orunbasary M.Babaýew ýurdumyzyň ýangyç-energetika toplumynyň düzümleýin bölümlerinde işleriň ýagdaýy hem-de “Türkmenistanyň nebitgaz senagatyny ösdürmegiň 2030-njy ýyla çenli döwür üçin maksatnamasynyň” durmuşa geçirilişiniň barşy barada hasabat berdi.
Şeýle hem 27-nji noýabrda Aşgabatda geçirilen energetika babatda hyzmatdaşlyk etmek boýunça türkmen-rumyn iş toparynyň altynjy mejlisiniň netijeleri barada habar aýdyldy. Duşuşygyň barşynda ikitaraplaýyn söwda-ykdysady gatnaşyklary has-da ösdürmegiň geljegine garaldy. Türkmenistanyň nebitgaz pudagynda, şol sanda Hazar deňziniň türkmen bölegini özleşdirmek, nebiti we gazy gaýtadan işlemek babatda, gazhimiýa pudagynda hyzmatdaşlyk etmek üçin uly mümkinçiligiň bardygy bellenildi.
Döwlet Baştutanymyz Gurbanguly Berdimuhamedow hasabaty diňläp, milli energetika strategiýasyny durmuşa geçirmegiň esasy ugurlaryna ünsi çekdi. Şol strategiýa innowasion tehnologiýalary ornaşdyrmagyň esasynda ýurdumyzyň nebitgaz pudagyny depginli ösdürmäge we döwrebaplaşdyrmaga, ýangyç-energetika toplumynyň senagat düzümlerini giňeltmäge, ýurdumyzyň ägirt uly nebitgaz baýlygyny has amatly peýdalanmaga, gyzyklanma bildirýän ähli hyzmatdaşlar bilen özara bähbitli gatnaşyklary işjeňleşdirmäge gönükdirilendir.
Döwlet Baştutanymyz bu pudakda öňde goýlan wezipeleriň ählisiniň çözülmegine düýpli oýlanyşykly, toplumlaýyn çemeleşmegiň möhümdigini nygtap, wise-premýere birnäçe degişli tabşyryklary berdi.
Ministrler Kabinetiniň Başlygynyň orunbasary D.Amangeldiýew gözegçilik edýän ulgamlarynda geçirilýän işler hem-de energetika we gurluşyk toplumlarynyň işini mundan beýläk-de döwrebaplaşdyrmak, jemagat hojalygy gullugynyň işini kämilleşdirmek, Aşgabat şäherini abadanlaşdyrmak bilen bagly döwlet Baştutanymyzyň ozal beren tabşyryklarynyň ýerine ýetirilişi barada hasabat berdi.
Hormatly Prezidentimiz Gurbanguly Berdimuhamedow döwletimiziň gurluşyk senagatyny täze sepgitlere çykarmak üçin ähli şertleri döredip, iri pudak taslamalaryny amala aşyrmaga uly möçberli maýa goýumlaryny gönükdirýändigini belledi. Senagat kuwwatlyklaryny artdyrmak bilen çäklenmän, eýsem, ýurdumyzyň gurluşykçylarynyň ýerine ýetirýän işleriniň ýokary derejesini gazanmaga toplumlaýyn çemeleşmegi üpjün edýän guramaçylyk çärelerini güýçlendirmek möhümdir.
Öňde goýlan maksatlaryň ýerine ýetirilmegi ýurdumyzy senagat döwletine öwürmäge, ykdysadyýeti diwersifikasiýalaşdyrmak ýoly bilen sazlaşykly ösdürmäge mümkinçilik berer. Milli Liderimiz bu wezipeleri döwrebap tehnikalary we täze tehnologiýalary netijeli peýdalanmak, innowasion önümçilik düzümleri döretmek arkaly çözmegiň zerurdygyny aýdyp, wise-premýere bu babatda birnäçe tabşyryklary berdi.
Şeýle hem döwlet Baştutanymyz ilatyň ýaşaýyş-durmuş derejesini has-da gowulandyrmak maksady bilen jemagat hojalygynyň ähli edaralarynyň sazlaşykly işlemegini üpjün etmegiň möhümdigini belledi hem-de bu meseläni hemişe gözegçilikde saklamagy tabşyrdy.
Soňra Ministrler Kabinetiniň Başlygynyň orunbasary B.Annameredow gözegçilik edýän ulag we aragatnaşyk toplumlarynda geçirilen işler barada hasabat berdi. Wise-premýer milli Liderimiziň häzirki günüň talaplaryna laýyklykda demir ýol, howa, awtomobil hem-de ulaglaryň beýleki görnüşleriniň kärhanalarynyň işlerini kämilleşdirmek, pudagyň maddy-enjamlaýyn binýadyny pugtalandyrmak we döwrebaplaşdyrmak boýunça çäreleriň durmuşa geçirilişi bilen baglanyşykly ozal beren tabşyryklarynyň ýerine ýetirilişi barada aýtdy.
Milli Liderimiz Gurbanguly Berdimuhamedow hasabaty diňläp, yklymyň uly ýollarynyň çatrygynda Türkmenistanyň amatly geografiki ýagdaýynyň artykmaçlyklarynyň ýurdumyza Ýewraziýa aragatnaşyklaryny üpjün etmek üçin milli ulag mümkinçiliklerini bähbitli amala aşyrmaga ýardam berýändigini belledi. Şu babatda döwlet Baştutanymyz ýurdumyzyň ulag ulgamynyň ähli pudaklarynyň depginli döwrebaplaşdyrylmagynyň zerurdygyna aýratyn üns berdi. Olar halkara ölçeglerine laýyklykda işlemelidir.
Döwlet Baştutanymyz ýurdumyzyň döwrebap ulag-aragatnaşyk düzüminiň ösdürilişine ünsi çekip, bar bolan mümkinçilikleri doly möçberde peýdalanmagy talap etdi hem-de wise-premýere birnäçe anyk görkezmeleri berdi.
Ministrler Kabinetiniň Başlygynyň orunbasary A.Garajaýew gyş paslynyň ilkinji aýynda geçiriljek medeni çäreleriň we medeni-durmuş maksatly binalary açyp, ulanmaga bermäge, şeýle hem 5–6-njy dekabrda Türkiýe Respublikasynyň ýurdumyzda Medeniýet günlerini geçirmäge görülýän taýýarlyk barada hasabat berdi.
Öňde geçiriljek çärä dostlukly ýurduň medeniýet ulgamynyň işgärlerinden we sungat ussatlaryndan ybarat wekilçilikli topar gatnaşar. Onuň çäklerinde döredijilik işgärleriniň duşuşyklary, doganlyk ýurduň amaly-haşam sungatynyň eserleriniň we fotosuratlaryň sergileri guralar hem-de beýleki çäreler geçiriler. Myhmanlar üçin paýtagtymyzyň muzeýlerine we gözel ýerlerine baryp görmegi öz içine alýan medeni maksatnama taýýarlanyldy.
Hormatly Prezidentimiz Gurbanguly Berdimuhamedow hasabaty diňläp, Halkara Bitaraplyk güni mynasybetli ulanylmaga beriljek medeni-durmuş maksatly binalaryň açylyş dabaralarynyň ýokary guramaçylyk derejesini üpjün etmek boýunça wise-premýere birnäçe tabşyryklary berdi. Öňde boljak dabaralar many-mazmuny hem-de aýdyň öwüşgini bilen tapawutlanmalydyr, olar diňe bir paýtagtymyzy däl-de, Watanymyzyň ähli künjeklerini gurşap alyp, halkymyzy ruhlandyrmalydyr we jebisleşdirmelidir, diýip aýtdy.
Milli Liderimiz Türkmenistanyň Türkiýe Respublikasy bilen söwda-ykdysady we medeni – ynsanperwer gatnaşyklaryň ösdürilmegine uly ähmiýet berilýändigini belläp, doganlyk ýurduň Medeniýet günleriniň gadymdan gelýän dostluk ýörelgelerine esaslanyp, iki halkyň bähbitlerine laýyk gelýän netijeli döwletara gatnaşyklaryň mundan beýläk-de pugtalandyrylmagyna ýardam etjekdigine ynam bildirdi. Döwlet Baştutanymyz şunuň bilen baglylykda, bu döredijilik çäresiniň ýokary guramaçylyk derejesini üpjün etmegi tabşyryp, wise-premýere bu babatda anyk görkezmeleri berdi.
Mejlisiň barşynda hormatly Prezidentimiz Gurbanguly Berdimuhamedow başga işe geçmegi sebäpli, B.Abdyýewany Türkmenistanyň medeniýet ministriniň orunbasary wezipesinden boşatmak hem-de bu wezipä N.Şirimowy bellemek hakyndaky Kararlara gol çekdi.
Ministrler Kabinetiniň Başlygynyň orunbasary S.Toýlyýew Beýik Ýüpek ýolunyň ugrunda ýerleşen Türkmenistanyň çägindäki taryhy-medeni ýadygärliklerde 2018-2021-nji ýyllarda gazuw-agtaryş işlerini geçirmegi we medeni mirasy ylmy esasda öwrenmegiň hem-de wagyz etmegiň Döwlet maksatnamasyny taýýarlamak üçin alnyp barylýan işler barada hasabat berdi.
Ýokarda agzalan Maksatnamanyň taslamasy döwlet Baştutanymyzyň ýurdumyzda halkara arheologiki barlaglary guramak, 2018-nji ýylyň “Türkmenistan—Beýik Ýüpek ýolunyň ýüregi” şygary astynda çäreleri geçirmek boýunça beren tabşyryklaryny ýerine ýetirmek maksady bilen, işlenip taýýarlanyldy.
Ol gadymy ýoluň ugrunda ýerleşen ýadygärlikleri arheologiýa, etnografiýa, taryhy hem-de edebi taýdan öwrenmäge, milli mirasy öwrenmek boýunça innowasion ulgamy döretmäge, jemgyýetiň aň-bilim kuwwatyny artdyrmaga hem-de täze garaýyşly hünärmenleri taýýarlamaga gönükdirilendir. Maksatnamada halkara ylmy aragatnaşyklaryny ösdürmek hem-de daşary ýurtlaryň ylmy-barlag merkezleri bilen hyzmatdaşlygy giňeltmek, ýurdumyzda geçirilýän arheologiki gazuw-agtaryş işlerine belli alymlary çekmek göz öňünde tutulýar.
Hormatly Prezidentimiz Gurbanguly Berdimuhamedow hödürlenen Döwlet maksatnamasyny oňlap, taryhy ylmy ösdürmekde hem-de halkymyzyň ençeme müň ýyllyk şöhratly senenamasynyň täze sahypalaryny açmakda şeýle barlaglaryň ähmiýetini nygtady. Döwlet Baştutanymyz şeýle hem Türkmenistanyň taryhy ýadygärliklerini öwrenmäge ulgamlaýyn çemeleşmegiň, adamzadyň medeni gymmatlygynyň aýrylmaz bölegi, gymmatly maglumatlaryň täsin çeşmesi hökmünde olary goramagyň, meýdan işleriniň netijelerini ylmy dolanyşyga girizmegiň möhümdigini belledi.
Öňdebaryjy kompýuter tehnologiýalary ornaşdyrmagyň, bellenilen işlere örän giň halkara gerim bermäge mümkinçilik berýän döwrebap maglumatnama ulgamlaryny, maglumat binýatlaryny, internet serişdelerini işläp taýýarlamagyň hasabyna işgärleriň hünär taýdan taýýarlanyş usulyýetini, muzeý hem-de wagyz ediş işlerini täzelemek gerek diýip, milli Liderimiz aýtdy hem-de şunuň bilen baglylykda, degişli görkezmeleri berdi.
Ministrler Kabinetiniň Başlygynyň orunbasary, daşary işler ministri R.Meredow 4–5-nji dekabrda Moskwa şäherinde geçiriljek Hazarýaka döwletleriniň daşary işler ministrleriniň maslahatyna görülýän taýýarlyk barada hasabat berdi.
Hormatly Prezidentimiz Gurbanguly Berdimuhamedowyň ýolbaşçylygynda Türkmenistan Hazar boýunça goňşy ýurtlar bilen netijeli hyzmatdaşlygy hem-de bu sebitde özara bähbitli hyzmatdaşlygy berkitmek boýunça giň gerimli işleri geçirýär. Milli Liderimiziň bu ugurda öňe süren döredijilikli başlangyçlary Hazar deňzinde köpugurly gatnaşyklaryň mäkäm şertnamalaýyn-hukuk binýadyny döretmekde uly goşant boldy.
Türkmenistanyň Baştutanynyň teklipleriniň esasynda möhüm halkara resminamalar işlenip taýýarlanyldy we kabul edildi, olaryň hatarynda Hazar deňziniň biologiki serişdelerini goramak we rejeli peýdalanmak hakynda ylalaşyk hem-de Hazarda adatdan daşary ýagdaýlaryň öňüni almak we aradan aýyrmak babatda hyzmatdaşlyk etmek hakynda ylalaşyk bar. Şeýle hem biziň ýurdumyz Hazar deňziniň gidrometeorologiýa ulgamynda hyzmatdaşlyk etmek hakynda ylalaşygyň mazmunynyň gutarnykly ylalaşylmagyna işjeň ýardam etdi.
DIM-niň ýolbaşçylarynyň derejesinde geçiriljek maslahatyň barşynda Hazarýaka döwletleriň Baştutanlarynyň V sammitiniň gün tertibi bilen bagly meselelere garalar. Şunuň bilen baglylykda, Hazar deňziniň hukuk derejesi hakynda konwensiýanyň taslamasyna aýratyn üns berler. Şeýle hem Hazarda özara gatnaşyklaryň dürli ugurlaryna degişli bolan bäştaraplaýyn resminamalaryň taslamalary, şol sanda Türkmenistanyň Prezidentiniň Astrahanda geçirilen IV Hazarýaka sammitinde teklip eden söwda-ykdysady ulgamda we ulag pudagynda hyzmatdaşlyk etmek hakynda ylalaşyklar boýunça geňeşmeleri dowam etmek göz öňünde tutulýar.
Döwlet Baştutanymyz hasabaty diňläp, Hazar bilen bagly meseleleriň ýurdumyzyň daşary syýasatynyň möhüm ugry bolup, onuň parahatçylyk söýüjilik, hoşniýetli goňşuçylyk we deňhukukly netijeli hyzmatdaşlyk ýörelgelerinde guralýandygyny belledi. Türkmenistan köpasyrlyk taryhy-medeni gatnaşyklary bilen birleşen Hazarýaka döwletleriniň halklary bilen däbe öwrülen dostlukly gatnaşyklaryň berkidilmegine uly ähmiýet berýär.
Hazar sebiti Ýewraziýa giňişliginde möhüm geosyýasy we ykdysady, strategiki energetika we ulag-aragatnaşyk merkezleriň biri bolup durýar. Şunuň bilen baglylykda, hormatly Prezidentimiz Gurbanguly Berdimuhamedow Bitarap Türkmenistanyň Hazar deňzi hem-de onuň hukuk derejesi hakynda Konwensiýany işläp taýýarlamak meseleleri boýunça gepleşiklerde işjeň orny eýeleýändigini belledi.
Milli Liderimiz ýurdumyzyň Hazaryň ykbaly üçin umumy jogapkärçiligiň hem-de hoşniýetli erk-islegiň esasynda uzakmöhletleýin köpugurly hyzmatdaşlygy ösdürmäge uly goşant goşýandygyny belläp, wise-premýere, DIM-niň ýolbaşçysyna Hazarýaka döwletleriniň daşary işler ministrleriniň maslahatyna ýokary derejede taýýarlyk görmegi tabşyrdy.
Soňra hormatly Prezidentimiz mejlisi dowam edip, Lebap welaýatynda iş saparynda bolýan Mejlisiň Başlygy A.Nurberdiýewany, Ministrler Kabinetiniň Başlygynyň orunbasarlary E.Orazgeldiýewi hem-de M.Aýdogdyýewi bir wagtda wideoşekilli göni aragatnaşyga çagyrdy.
Ilki bilen milli parlamentiň ýolbaşçysynyň ýurdumyzyň ýokary kanun çykaryjy edarasynyň 25-nji maslahatynda kabul edilen “Lebap welaýatynyň dolandyryş-çäk bölünişiginiň meseleleri hakyndaky” döwlet Baştutanymyzyň bu babatda ozal beren tabşyryklarynyň ýerine ýetirilişi barada habary diňlenildi.
Şeýle hem deputatlaryň ýerlerde bu resminamanyň we beýleki kanunçylyk namalarynyň many-mazmunyny we ähmiýetini düşündirmek boýunça uly işleri geçirýändigi bellenildi.
Hormatly Prezidentimiz Gurbanguly Berdimuhamedow habary diňläp, strategiki wezipeleri amala aşyrmak bilen bagly ýurdumyzyň kanun çykaryjylyk-hukuk binýadyny, şol sanda dolandyryş-çäk gurluşynyň kämilleşdirilmegine degişli meseleleriň mundan beýläk-de döwrebaplaşdyrylmagynyň wajypdygyna ünsi çekdi.
Şeýle hem milli Liderimiz welaýatlary durmuş-ykdysady taýdan ösdürmek boýunça wezipeleri çözmekde deputatlaryň öz ygtyýarlyklaryny netijeli amala aşyrmagynyň, ýaş nesli terbiýelemek, sagdyn durmuş ýörelgesini wagyz etmek işine giňden gatnaşmagynyň möhümdigini belledi.
Soňra Ministrler Kabinetiniň Başlygynyň orunbasary E.Orazgeldiýew Lebap welaýatynyň dolandyryş-çäk gurluşynyň üýtgemegi, etraplaryň we şäherleriň birnäçesiniň birleşdirilmegi bilen baglylykda geçirilen guramaçylyk işleri barada hasabat berdi.
Habar berlişi ýaly, Daşky gurşawy goramak we ýer serişdeleri baradaky döwlet komitetiniň “Türkmenýertaslama” döwlet taslama instituty tarapyndan Ýer kadastryna täze maglumatlary girizmek boýunça degişli işler geçirilýär. Oba we suw hojalyk ministrliginiň, welaýat, etrap häkimlikleriniň hünärmenleri suwaryş ulgamlaryny we zeý suw akabalaryny netijeli ulanmak meselelerini çözýärler.
Hormatly Prezidentimiz Gurbanguly Berdimuhamedow hasabaty diňläp, ýurdumyzyň dolandyryş-çäk gurluşynyň kämilleşdirilmeginiň welaýatlary durmuş-ykdysady taýdan okgunly ösdürmäge, ýerli öz-özüňi dolandyryş edaralarynyň işiniň netijeliligini ýokarlandyrmaga gönükdirilendigini belledi. Döwlet Baştutanymyz bu barada aýtmak bilen, Lebap welaýatynyň degişli düzümleriniň sazlaşykly işini üpjün etmegi, ähli meseleleri dessine çözmegi tabşyrdy.
Soňra Ministrler Kabinetiniň Başlygynyň orunbasary M.Aýdogdyýew ýurdumyzda innowasion häsiýetli senagat düzümlerini kemala getirmek babatynda milli Liderimiziň ozal beren tabşyryklarynyň ýerine ýetirilişi barada aýtmak bilen, welaýatyň senagat kärhanalarynyň işleri barada habar berdi.
Hormatly Prezidentimiz Gurbanguly Berdimuhamedow himiýa senagatyny ösdürmek boýunça wezipeleriň çözgüdine jogapkärli çemeleşmegiň zerurdygyny nygtap, önümçilik kuwwatlyklaryny artdyrmak ýaly möhüm meselä ünsi çekdi. Şunuň bilen baglylykda, döwlet Baştutanymyz wise-premýere pudagy diwersifikasiýalaşdyrmak hem-de milli ykdysadyýetimiziň senagat kuwwatyny pugtalandyrmak meselelerini hemişe gözegçilikde saklamagy tabşyrdy.
Ministrler Kabinetiniň mejlisinde döwlet durmuşyna degişli başga-da birnäçe meselelere garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow mejlisi jemläp, oňa gatnaşanlara berk jan saglyk, maşgala abadançylygyny hem-de işde uly üstünlikler, Sagdynlygyň we ruhubelentligiň ýylynda berkarar Watanymyzyň ähli halkyna gülläp ösüş arzuw etdi.
TDH


c: text/html

text:
Garagum
Garagum çöli Türkmenistanda ýerleşýär. Tutýan meýdany 350,000 km² bolan bu çöl Türkmenistanyň 70 prosentinden gowragyny öz içine alýar. Adynyň Garagum (Gara Gum) gumunyň reňkiniň beýleki çölleriň gumundan garaňky reňkde bolanlygy sebäplidir. Türkmenistanyň çäklerindäki ähli çägelik düzlükleri öz içine alýar.
Garagumuň iň uly böleginiň iki dürli ady bolup, oňa Peslik Garagum ýa-da Merkezi Garagum diýýärler. Ýer üstüniň deňiz derejesinden beýikligi töweregindäki ýerlerden pes bolany üçin oňa Peslik Garagum diýilýär. Merkezi Garagum diýilmeginiň sebäbi bolsa bu çägelik meýdanyndan günbatarda-da, gündogarda-da, demirgazykda-da, günortada-da başga çägelikleriň ýerleşýändigi üçindir. Merkezi Garagum Balkan, Ahal, Mary welaýatlarynyň çäklerine ýaýrandyr.
Tutýan meýdany boýunça ikinji uly çägelige Üňüzaňyrsy Garagum diýilýär. Bu çägelik tutuşlygyna diýen ýaly Daşoguz welaýatynda we Lebap welaýatynyň demirgazyk-günbatar çetinde ýerleşýär.
Meýdany boýunça üçünji ýerde durýan çäge-düzlüge Günorta-Gündogar Garagum diýilýär. Bu çägelik Merkezi Garagumuň gönüden-göni gündogardaky dowamydyr. Günorta-Gündogar Garagum Lebap hem-de Mary welaýatlarynyň çäginde ýerleşýär.
Garagumuň hemme ýeri boýdan-başa çägeler bilen örtülen däldir. Günorta böleginde toýunly düzlükler takyrlyklar bilen cäge gerişleriniň, depeleriniň utgaşykly ýer üstüniň giňden ýaýran çäkleri öri meýdanlary üçin ýylyň bütin dowamynda amatlydyr. Ata-babalarymyz “Gumum bar – humum bar” diýip ýöne ýere aýtmandyrlar. Türkmen halkynyň sallançagy, gowgaly ýyllarda goragçysy bolan we ony maldarçylyk, gurluşyk önümleri, şeýle hem dürli ýerasty baýlyklar bilen bol-elin üpjün edýän bu ümmülmez giňişlik, sözüň doly manysynda, ülkämiziň genji-hazynasydyr, tükeniksiz baýlygydyr. Şuny göz öňünde tutup, Beýik Saparmyrat Türkmenbaşy Mukaddes Ruhnamada:
Gaýmagyň galňasyn, synman gaýnagyn, Goýny Garagumly – gorly türkmensiň!
Garagumuň – desterhanyň, hazynaň, Rysgal-bereketli, barly türkmensiň! –
diýip ýazýar (275-276 s.).

robotstxt: allowed

filter: keep


text:
Aýatolla hameneýi hezretleri ýaňky sargydynda dykgat bile göz astyna alýan hasabatçylaryň nazaryna görä yslam ynkylabynyň ýeňişe ýeten gününiň 39-njy ýyllygyny ýol ýörişleri öňki ýyllardan şowhunlyrak bolandyr we bu mesele bolsakesekilere , duşmanlara we ygraryndan dänenleriň agyzlaryna urlan ýumryk ýaly bolandyr diýip nygtadylar.
ol hezretleri duşman Eýran we Eýranly baradaky nädogry düşünjesi esasynda üstümizdäki ýylyň 22-nji bahman gününiň ýol ýörişlerini gyzgalaňlykdan alyp galmak ugurda bar mümkinçiliklerinden haýyrlandy emma Eýran milleti yslam ynkylabyň janly we hereketdedigini we yslam ynkylabynyň düýbini tutan ymam Humeýni hezretleriň arzyly maksatlaryna ygrarlydyklaryny belli edendir diýip beýan etdiler.
yslam ynkylabynyň mertebesi belent ýolbaşçysy Aýatolla hameneýi hezretleri Eýran milleti berk yradasy we ägäligi bilen uly we geňgaldyryjy wakany döredendir diýmek bilen Eýran milletiniň haýbaty duşmany yzyna serpendir we onuň nädorgy planlaryny hem puja çykarandyr diýip ýaňky sargydynyň dowamynda nygtap geçdiler.


text:
Gofrokarton we ondan gaplary öndürýän kärhanany döretmek üçin iki sany önümçilik meýdançasy ýa-da sehi bolmaly, olar:
• Gofrokarton önümçiligi boýunça;
• Gap önümçiligi boýunça.
Gofrokartonyň önümçiliginde gerek bolan ähli çig-mal ýagny, kagyzy we listleri kärhana, ýörite kagyzy we listleri öndürýän kärhana sargyt etmegi meýilleşdirmeli. Gerek bolan çig-mal serişdeleri demir ýol we awtoulag ýollary arkaly getirilmeli.
Önümçilik sehlerini döretmekde talaplar.
• Gofrokarton önümçiligi üçin önümçilik sehleriniň tutýan meýdany 1400 m2 -dan pes bolmaly däl;
• Gap önümçiligi üçin önümçilik sehleriniň tutýan meýdany 1000 m2 deň bolmaly.
• Önümçilik sehlerinde howalandyrma ulgamy gurluşyk kadalary we düzgünleri (СНИП) 2.04.05–91, ýangyna garşy howpsuzlyk ulgamy we düzgünleri (СНИП) 21–01–97 esasynda taslama ýerine ýetirilmeli. Önümçilik sehlerinde temperatura 180 С ýokary bolmalydyr, sehiň içinde çyglylyk 80%-den ýokary bolmaly däldir.
Taýýar önüm we çig-mal saklanýan ammarlara bildirilýän talaplar.
• Gofrokarton saklamak üçin ammaryň tutýan meýdany 500 m2 kiçi bolmaly däl;
• Çig-mal saklamak üçin ammaryň tutýan meýdany 500 m2 deň bolmaly;
• Ammar jaýlary ýerasty suwlardan goragly bolmaly;
• Ammar jaýlarynda temperatura + 5 °С ýokary bolmalydyr.
Gerekli işgärleriň sanawy:
• Direktor;
• Baş hasapçy;
• Önümçilik sehlerinde işlediljek işgärleriň sany 24 adam.
Jemi: 26 sany adam.
Kärhananyň işgärleriniň iş tertibi 3 çalşykdan ybarat bolmalydyr. Bir iş çalşygynyň dowamlylygy 8 sagat bolmaly. Kärhanada 5 günlik iş hepdesi bolmaly.
Gofrokartonyň we gabyň özüne düşýän gymmaty
1000 m2 gasynlanan (гофрированный) kartonyň özüne düşýän gymmatyny hasaplamak üçin 1000 m2 gasynlanan (гофрированный) kartonyň önümçiliginde gerek bolan çig-malyň bahasyny hasaba almaly. 1000 m2 gofrokarton önümçiliginde gerek bolan çig-malyň bahasy: 3 rubl/m2 * 1000 m2 = 3000 rubl.
Jemi özüne düşýän gymmaty = 3000 rubla deň.
Elektrik energiýasy üçin çykdajylar:
1000 m2 gasynlanan (гофрированный) kartonyň önümçiligine 1500 kWt/sagatda energiýa serişdeleri sarp edilýär.
Jemi elektrik energiýasy üçin çykdaýjylar 1500 kWt/sagatda * 4 rubla = 6000 rubla deň bolar.
Tehnologiki işinde bug üçin çykdaýjylar:
1 Gkal bugyň bahasy = 161.32 rubla deň;
Gofrokartonyň önümçiliginde gerek bolan buguň çykdaýjysynyň udel kadasy 4 Gkala deň;
Jemi buguň çykdaýjylary 161,32 rubl/Gkal * 4 Gkal = 645,28 rubla deň.
Işçilere aýlyk zähmet haklary üçin çykdaýjylar: aýda 328 000 rubl, ýylda – 3936000 rubl.
Aýlyk zähmet hakyna salgytlar – 140 rubla deň.
Enjamlary saklamak we ulanmak üçin çykdaýjylar: ýylda 4000 rubla deň;
Sehiň özüne düşýän gymmatynyň hasapnamasy 1000 m2 gofrokarton üçin edilýän çykdaýjylaryň formulasy:
ССц = Сс + Сэ + Ст + Со + СсмССц = 3000 rubl + 6000 rubl + 645,28 rubl + 400 rubl + 4000 rubl = 14045,28 rubla deň.
Bir ýylda öndürilen gofrokartonyň umumy möçberinden sehiň özüne düşýän gymmatynyň hasapnamasy: ССцг=126 406 800 rubla deň.
Gofrokartondan öndürilýän gaplaryň önümçiligi üçin edilýän çykdaýjylar
Hasaplamalaryň netijesinde gofrokartondan öndürilýän gaplaryň ýyllyk çykdaýjysy, bir önüm üçin (1000 m2 gofrokarton) çykdaýjylar kesgitlenilmeli.
Umumy kärhana üçin bir ýylda ediljek çykdaýjylar we bir önüm üçin ediljek çykdaýjylar kesgitlenilmeli.
Önümçilik sehiniň kärendesi üçin çykdaýjylar: ýylda we bir önüm üçin çykdaýjylar kesgitlenilen bolmaly.
Jemi gofrokartonyň doly özüne düşýän gymmaty (1000 m2 gofrokarton üçin) kesgitlenilmeli. Ýyllyk möçberi üçin gofrokartonyň özüne düşýän gymmaty kesgitlenilen bolmaly.
Gofrokartondan öndürilýän gaplaryň önümçiliginiň getirjek girdeýjileri barada meýilnama
Bir aýyň dowamynda gofrokartonyň önümçiliginiň umumy möçberi 5821200 m2;
Bir aýyň dowamynda gofrokartondan gaplaryň önümçiligi - 250 000 sany. 1 m2 gofrokartonyň ortaça bazar bahasy (15 rubla) deň.
Netijede gofrokartonyň söwdasyndan girjek girdeýji – 5 821 200 m2 * 15 rubl/m2 = 87 318 000 rubla deň bolar.
Goforkartondan öndürilýän gaplaryň bir bölegini (50%-ni) her birini kärhana 20 rubldan, galan bölegini bolsa 25 rubldan satmagy meýilleşdirýär.
Netijede goforkartondan öndürilýän gaplaryň söwdasyndan girjek girdeýjisi – 125000 sany * 20 rubl + 125000 sany * 25 rubl = 2 500 0000 + 31 250 000 = 5 625 000 rubla deň bolar.
Bir aýyň dowamynda jemi girdeýjiniň möçberi: 92 943 müň rubla deň bolar.
Bir ýylyň dowamynda jemi girdeýjiniň möçberi: 1 115 316 müň rubla deň bolar.
Bir ýylyň dowamynda arassa girdeýjiniň möçberi: 1115316 müň rubl – 862186, 08 müň rubl = 253129,92 müň rubla, bir aýyň dowamynda arassa girdeýjiniň möçberi – 21094160 rubla deň bolar.
Önümçilikde ulanyljak enjamlary satyn almak üçin maýa goýumlary 98 million rubla deň bolar.
Şular ýaly her aý önümçilikden girýän girdeýjiniň derejesiniň ýokary bolan halatynda kärhananyň harajatyny ödeýjilik möhleti 5 aýda ýerine ýetiriler.
Hasaplamalara laýyklykda, gofrokarton we gabynyň senagat önümçilik guramasynyň döredilmegi örän düşewüntli we amatly telekeçilik işi diýlip hasaplanylýar.


text:
2017-10-17
«Türkmenistan: altyn asyr» elektron gazeti
Türkmenistan we Ýaponiýa seýsmologiýa gözegçiliginiň netijeliligini ýokarlandyrmak boýunça taslamany durmuşa geçirýärler
17.10.2017
Ylymlar akademiýasynyň maslahatlar zalynda tebigy betbagtçylyklaryň töwekgelçiligni azaltmak babatda tejribe alyşmak boýunça türkmen- ýapon seminary geçirildi. Ýaponiýaly hünärmenleriň gatnaşan forumy TYA-nyň Seýsmologiýa we atmosferanyň fizikasy instituty we Ýaponiýanyň halkara hyzmatdaşlygy agentliginiň (JICA) bilekidäki «Aşgabat şäherinde we onuň töwereklerinde seýsmologik gözegçilikleriň ulgamyny gowulandyrmak» taslamasynyň çäklerinde gurnaly.
Duşuşygyň maksady- tebigy betbagtçylyklaryň töwekgelçiligini peseltmek babatda dünýäde öňdebaryjy işläp taýýarlamalar we ýaponlaryň tejribesi hem-de taslamanyň wezipeleri bilen tanyşdyrmak, seýsmologiýa, gurluşyk, adatdan daşary ýagdaýlary aradan aýyrmak we ş.m. ugurda işleýän ylmy edaralaryň, ugurdaş pudaklaýyn düzümleriň arasynda göni gatnaşyklary ýola goýmakdyr.
Seminara bilelikdäki taslamanyň wekillerinden başga-da, BMG-yň Wekilhanasy, Milli Gyzyl Ýarym aý Jemgyýeti, Aşgabat şäheriniň häkimligi, maliýe we ykdysadyýet, bilim, gurluşyk we binagärlik, saglygy goraýyş we derman senagaty ministrlikleriniň, «Türkmenstandartlary» Baş döwlet gullugynyň, «Türkmengaz» Döwlet konserniniň, Türkmenistanyň Goranmak ministrliginiň Adatdan daşary ýagdaýlar we halas ediş işleri Baş müdirýetiniň, seýsmiki durnukly gurluşyk institutynyň, Halkara nebit we gaz uniwersitetiniň, Oguzhan adyndaky Inener-tehnologiýalar uniwersitetiniň, «Aşgabatgaz» müdirýetiniň we beýleki edaralryň hünärmenleriniň üç ýüze golaýy gatnaşdy.
TYA-nyň Seýsmologiýa we atmosferanyň fizikasy institutynyň direktory Güljemal Saryýewanyň belleýşi ýaly, «Aşgabat şäherinde we onuň töwereklerinde seýsmologik gözegçilikleriň ulgamyny gowulandyrmak» taslamasy Türkmenistanyň we Ýaponiýanyň arasynda Dostlugy we hyzmatdaşlygy ösdürmek hakynda bilelikdäki beýannamanyň çäklerinde amala aşyrylýar.
Maksatnama seýsmologiýa gözegçiligi ulgamyny döwrebaplaşdyrmaga, gözegçiligiň netijeliligini ýokarlandyrmaga, şeýle hem Aşgabadyň ýerleşýän ýerinde inener-geologiýa howpa baha bermäge we ýer titremelerine taýýarlygy ýokarlandyrmagyň meýilnamasyny işläp taýýarlamaga gönükdirilendir.
Gözegçiligň maksatlaýyn ulgamyny döretmek üçin gözegçiligň her tapgyrynda, maglumatlary işlemegi we bermegi, şeýle hem olary ulanmagy öz içine alýan gözegçiligiň her tapgyrynda dürli pudaklaýyn gurluşlaryň hyzmatdaşlygyny işjeňleşdirmek möhümdir. Taslama ýer titremeleri baradaky maglumatlary gyzyklanýan guramalaryň ählisine dessin berilmegine gönükdirilendir.
JICA agentliginiň Türkmenistana güýçli sarsgynlary hasaba almak boýunça döwrebap seýsmologik enjamy, sanly seýsmiki stansiýalary, maglumatlary işlemek boýunça progarmmalaýyn serişdeleri bermegi göz öňünde tutulýar. Institutyň hünärmenleri Ýaponiýada seýsmologik maglumatlary işlemegiň döwrebap tehnologiýalaryny öwrenerler.
Betbagtçylyklaryň öňüni almaga, dessin seslenmäge we onuň netijelerini ýok etmäge jogap berýän guramalary mümkingadar howp barada habardar etmek üçin netijeli aragatnaşyk serişdeleri- ara alyp maslahatlaşylan esasy mowzuklaryň biri boldy.
Ýapon hünärmenleri şeýle gürrüň berdiler.
Ko GOTO, Ählumumy daşky gurşaw departamentiniň betbagtçylyklaryň töwekgelçiligni peseltmek boýunça toparynyň direktory, JICA (Ýaponiýanyň Halkara hyzmatdaşlygy agentligi):
-Aşgabat şäherinde we onuň töwereklerinde seýsmologik gözegçilikleriň ulgamyny gowulandyrmak taslamasy Ýaponiýanyň Halkara hyzmatdaşlygy agentliginiň Türkmenistandaky ilkinji taslamasydyr. Biziň hyzmatdaşymyz TYA-nyň Seýsmologiýa we atmosferanyň fizikasy institutydyr. Seminar bu ulgamda dünýä ýörelgelrini, şol sanda halkara-2015-2030-njy ýyllara betbagtçylyklaryň töwekgelçiligni azaltmak boýunça Sendaý çarçuwaly Maksatnasyny öwrenmäge we ýaýratmaga gönükdirilendir.
Duşuşyk, gürrüňsiz, adatdan daşary ýagdaýlay duýdurmaga we olary aradan aýyrmaga jogapkärli guramalaryň hyzmatdaşlygyny giňeltmekde möhüm ädim bolar.
Ýoşitaka ÝAMAZAKI, JICA toparynyň bilermenleriniň lideri:
-Taslamanyň durmuşa geçirilmegi alynýan seýsmologik maglumatlaryň hilini ýokarlandyrmaga ýardam eder. Seminara gatnaşanlar stansiýalar bilen gözegçilik merkeziniň arasynda maglumatlary alyşlamgyň amatly kanalyny saýlamagyň üstünde işleýärler. Onuň dürli ugurlaryna, şol sanda optiki-süýümli kanallaryna, älem we ykjam aragatnaşygyna we ş.m. garaldy.
Koiçi HASEGAWA, JICA toparynyň bilermenleriniň torpagyň güýçli sarsgynlaryny seljermek boýunça hünärmeni:
-Üç ýarym ýyla niýetlenen taslamanyň durmuşa geçirilmegi bolan ýer titremesiniň möçberini çalt kesgitlemäge mümkinçilik berer. Topragyň sarsgynyna gözegçiligiň maglumatlary esasynda seýsmiki işjeňlik, gipomerkeziň we ýer titremesiniň magnitudasynyň ýerini seljermek üçin maslahatlar taýýarlanar. Soňky tapgyr-zerur enjamlaryň alynmagy, güýçli sarsgynlar stansiýalaryndaky degişli işler, gatlak üstündäki seýsmiki tolkunlaryň tizliginiň ugurlaryny öwrenmek.
Hongjun SI, JICA toparynyň bilermenleriniň güýçli sarsgynlary seljermek boýunça hünärmeni:
-Taslamanyň maksatlarynyň biri- hakyky wagt düzgüninde seýsmologik gözegçiligiň sanly ulgamyny herekete getirmek. Zerur enjamlar iberiler, seýsmologik gözegçiligiň sanly ulgamy işlenilip taýýarlanylar we hünärmenlere döwrebap enjamlarda işlemek öwrediler. Garaşylýan netijeleriň arasynda - hakyky wagt düzgüninde seýsmologik gözegçiligiň sanly ulgamyny işläp düzmek we herekete getirmek bar. Tematiki seminarlar tapgyryny geçirmek göz öňünde tutulýar.
Wiktoriýa NOWIKOWA


text:
Saud Arabystan Patyşalygynyň hususy işewürliginiň wekilleri bilen hyzmatdaşlygyň ileri tutulýan ugurlary kesgitlenildi.
15-nji maýda Senagatçylar we telekeçiler birleşmesinde Iad Noueyhed - «Hatkon» kompaniýanyň ýolbaşçysy kabul edildi. («Hajjan Trading And Industrial Services Co. Ltd»)
TSTB-niň başlygy Saud Arabystanly işewüre, häzirki döwürde Türkmenistanyň Jemi Içerki Önümdäki gatanjy 63.1 göterimden ybarat bolan biziň ýurdumyzyň hususy telekeçiliginiň ösüşi, bilen tanyşdyrdy. Şeýle hem myhmana dürli pudaklarda iri taslamalary amala aşyrýan TSTB-niň agzalarynyň üstünlikleri barada jikme-jik maglumatlar berildi. Maýa goýum taslamalar, şeýle hem daşary ýurt maýadarlar üçin döredilen şertler aýratyn nygtaldy.
Duşuşygyň dowamynda «Hatkon» kompaniýa bilen söwda, gurluşyk, oba hojalyk we senagat toplumy pudaklarynda dostlukly ýurduň işewür-toparlary bilen hyzmatdaşlyk gatnaşyklary ýola goýmak mümkinçilikleri ara alnyp maslahatlaşyldy. Bellenilşi ýaly, häzirki wagt TSTB-niň agzalary Saud Arabystana konditer önümlerini eksport edýärler we beýleki azyk önümleri, şol sanda et, gök-önümler we bakja önümlerini hem eksport etmäge taýýardyr.
Maýa goýum taslamalary bilelikde ýerine ýetirmek barada TSTB-iň teklipleri uly gyzyklanma döretdi. Şunuň bilen baglanyşykly Iad Noueyhed olaryň birnäçesini jikme-jik öwrenmäge isleg bildirdi.
Duşuşyga gatnaşyjylar, iki döwletiň hususy işewürligiň wekillerinde dürli pudaklarda bilelikdäki iş üçin uly mümkinçilikleriniň barlygy barada biragyzdan ylalaşdylar.


text:
Öňler pikir ederdim, şul amerikanlaryň pullary bütin dünýäde ýöräp dur, biziň manadyň ýagdaýy nämekä diýip.
Talyplyk döwrümde Türkiýede biziň pullarymyz hiç tanalmaýanlygyny gördüm. Ýöne käbir adamlarda kolleksiýa höwesi bardy, şolara elimde bar bolan manatlardan berýärdim. Olaram begenip derrewjik kolleksiýasynyň içine goýardylar. Esasanam kolleksiýalary oturýan stollarda aýnanyň aşagynda durýar. Käbirleri bolsa ýörite pul salar ýaly gaplarda saklaýardylar (bu esasanam şaýlyklar üçindi).
Ýyl 2010, Kuala Lumpur, Malaýziýa. Gezip görmäne gowy ýer. Täsin ýurt. Söwda maksady bilen “Maju Junction” atly söwda merkezine gelipdim. Indi gaýtjak bolup soňky ýerlerimi görüp ýörkäm birden öňüme gatnawdan ýatyrylan pullary satýan dükan duş geldi.
Birden gözüme biziň “Ýaşuly” düşmesinmi.
Üstünde SET diýip duran bolsa kolleksiýa bolanydyr diýip 50 manatdan başlap 10000 manada çenli bardyr öýtdim, ýöne arkalarynda 10000-lik puly görmedim. Bahasy 68 Ringgit, olam 23 amerikan dollary töwerek bolýar. (1 USD = 3 MYR)
Şeýlelik bilen täze manadymyzyň gymmatyny bilmesemem, öňki pullarymyzyň bahasyny bildim.
p.s.
Ýakynda Bangkokda bir takside barýarkam maşynynyň torpedosynda birtopar şaýlyklary goýandygyny gördüm. Biziň “Ýaşuly” hökman bolaýmaly. Köne puldan 500 manat bar ekeni. Aý menem elimde galan täze puldan 50 teňňe berdim…


text:
9 Haziran 2016 Perşembe
Gurluşyk we Binagärlik Boýunça Forum
Hormatly Prezidentimiz Gurbanguly Berdimuhamedowyň pudagyň öňünde goýan wajyp wezipelerini çözmäge toplumlaýyn çemeleşmek maksady bilen, Türkmenistanyň Gurluşyk we binagärlik ministrligi uly ylmy-amaly maslahatyň guramaçysy bolup çykyş edip, onuň işine gatnaşmaga garamagyndaky ylmy we taslama edaralarynyň, şeýle hem Jemagat hojalygy ministrliginiň, “Türkmenawtoýollary” döwlet konserniniň, paýtagtymyzyň häkimliginiň edara-kärhanalarynyň hünärmenlerini, Türkmen döwlet binagärlik-gurluşyk institutynyň, Türkmen döwlet ulag we aragatnaşyk institutynyň, Döwlet çeperçilik akademiýasynyň hem-de Aşgabadyň gurluşyk orta hünär okuw mekdebiniň mugallymlaryny we talyplaryny çagyrdy.
“Mirasa sarpa goýmak, Watany özgertmek ýylynda gurluşyk we binagärlik pudagynyň ylmy gadamlary” diýen at bilen 8-9-njy iýunda geçirilen iki günlük forum ýakynlaşyp gelýän Ylymlar gününe bagyşlandy.
Maslahatyň işiniň barşynda ýaşaýyş-durmuşyň häzirki zaman ulgamy kemala getirilende şäher gurluşygyny ylmy taýdan üpjün etmegiň, gurluşyga we binagärlige maglumat tehnologiýalaryny ornaşdyrmagyň, taryhy-medeni mirasyň desgalaryny öwrenmegiň anyk meselelerine garaldy.
Şeýle hem daşky gurşawy goramak hem-de seýsmodurnukly, innowasion gurluşyk serişdelerini öndürmek, şol sanda awtomobil ýollary üçin gurluşyk serişdelerini öndürmek ulgamynda ylmy-tehniki gazanylanlar, talyplara binagärlik we gurluşyk hünärlerini okatmagyň, taslama we gurluşyk edaralary üçin ýokary hünärli işgärleri taýýarlamagyň terbiýeçilik usullary hem-de nusgalary görkezildi.
Maslahatyň açylyşynyň çäklerinde pudaklaýyn sergi guraldy hem-de hormatly Prezidentimiz Gurbanguly Berdimuhamedowyň ýolbaşçylygynda geçirilýän şähergurluşyk özgertmeleri, Türkmenistanyň gurluşyk pudagynyň ösüşi barada wideofilm görkezildi.
Bölümçe mejlisinde çykyş edenler ýurdumyzyň gurluşyk toplumyndaky umumy ýagdaýy, milli Liderimiz tarapyndan kesgitlenen döwletiň durmuş-ykdysady syýasatynyň ileri tutulýan ugurlary babatda onuň geljegini we ýagdaýlaryny häsiýetlendirdiler. Bellenilişi ýaly, pudagyň tehnika taýdan gaýtadan enjamlaşdyrylyşy, ýerli serişdeleri gaýtadan işlemegiň esasynda gurluşyk serişdeler senagatyny diwersifikasiýalaşdyrmak, öňdebaryjy dünýä tejribesini özleşdirmek hem-de ýurdumyz üçin möhüm meseleler boýunça ylmy-tehniki barlaglary we işläp taýýarlamalary höweslendirmek gurluşyk senagatyny ösdürmegiň esasy ugrudyr.
Bölümçe mejlisleriniň dördüsinde gurluşyk pudagynyň bäsdeşlige ukyplylygyny ýokarlandyrmagyň, döwlet Baştutanymyzyň öňde goýan wezipelerini netijeli çözmegiň ýollaryny tapmagyň anyk meseleleri jikme-jik ara alnyp maslahatlaşyldy.
Gurluşyk we binagärlik ministrliginiň mejlisler zalynda geçen
“Gurluşyk we gurluşyk materiallarynyň önümçiliginde innowasion tehnologiýalar. Gurluşygyň seýsmiki ýagdaýa durnuklylygy” diýen bölümçede bu ulgamda häzirki zaman gazanylanlar umumylaşdyryldy hem-de işläp düzüjileriň, taslama düzüjileriň, gurluşykçylaryň işlerini utgaşdyrmak we pudaga has gerek bolan täze tehnologiýalara we serişdelere ünsi jemlemek üçin ony ösdürmegiň binýatlaýyn ugry kesgitlenildi.
Soňky ýyllarda gurluşyk bazary adaty bolmadyk serişdeleriň we tehnologiýalaryň uly möçberiniň peýda bolmagy bilen has işjeňleşdi. Gurluşyk we bezeg serişdelerindäki innowasiýalar gurluşykdaky işleri özgertdi. Emma dünýäde her gün diýen ýaly peýda bolýan gyzykly täzelikler biziň ýerli, toprak, howa şertlerimize uýgunlaşmagyna mätäçdir diýip, çykyş edenler nygtadylar. Energiýa tygşytlamak, çig malyň ikinji gezek hem-de tehnogen galyndylaryň peýdalanylmagy bilen baglanyşykly tehnologiýalaryň we gurluşyk materiallarynyň hem geljegi uludyr.
Şu meselä degişlilikde, gurluşyk serişdeleriniň täze görnüşlerini almak
üçin önümçilik, şol sanda mineral galyndylaryny peýdalanmagyň mümkinçilikleri barada çykyş hödürlenildi. Bu bolsa olaryň gymmatyny peseltmäge, tehniki häsiýetnamalarynyň hataryny gowulandyrmaga, berkligini we uzakmöhletleýinligini artdyrmaga mümkinçilik berýär. Gurluşyk serişdeleri senagaty tehnogen çig malyny esasy sarp ediji hökmünde ekologiýa wezipeleriniň çözülmegine hem ýardam berip, ýurdumyzyň tebigy baýlyklaryny toplumlaýyn peýdalanmagyň jemleýji halkasy bolup durýar.
Şeýle hem ylmy-barlaglaryň netijelerini täjirçilik önümlerine, önümçilige ornaşdyrmak hem-de mundan beýläk-de netijeli ýerlemek üçin taýýar önüme neneňsi öwrüp boljakdygy barada gürrüň edildi.
Maslahatda ara alnyp maslahatlaşylan anyk meseleleriň toplumy gönüden-göni seýsmiki taýdan durnukly binalary we ymaratlary gurmak bilen baglanyşykly boldy. Taslamasy düzülýän hem-de durky täzelenilýän desgalaryň seýsmiki durnuklylygyny üpjün edýän ýörite gurnamalaryň, enjamlaryň, ulgamlaryň we serişdeleriň işlenip taýýarlanylandygy barada habarlar aýdyldy.
Baryp gadymyýetde käbir ýagdaýlarda gurluşykçylar ýertitremesiniň bina ýetirjek täsirini gowşatmak maksady bilen, esaslaryň ýokarky derejesinde ýumşak serişdeleri örüp gurnamak arkaly binany onuň esasyndan aýry saklamaga synanyşypdyrlar. Käbir monumental desgalar çägesöw ýerlerde, soňra bolsa arassa palçykdan bolan ýerlerde gurlupdyr, diwarlaryň düýp böleklerine bolsa ýumşak gamyş gatlaklar örülipdir.
Häzir bu ulgamda Türkmenistan tarapyndan uly ylmy we iş tejribesi toplanyldy. Hünärmenleriň pikirine görä, häzirki wagtda seýsmiki agramlylygyň wibrasion gözegçiligi, hususan-da, berk, ýeňil we gymmat bolmadyk gurluşyklary alyp barmaga mümkinçilik berýän seýsmiki taýdan gurşap almaklyk seýsmiki durnukly gurluşyk babatda has netijeli we ykdysady taýdan maksadalaýyk gural bolup durýar.
Çykyşlaryň birinde bellenilişi ýaly, polat oky bolan rezinmetally diregler innowasion seýsmiki durnuklylyk beriji gurnama hasaplanyp, seýsmiki agramlylygy ençeme esse azaltmaga mümkinçilik berýär.
Şorlaşan topraklarda gurulýan binalaryň we desgalaryň binýatlarynyň taslamalaryny düzmegiň aýratynlyklary baradaky çykyşda beýleki bir wajyp mesele beýan edildi. Şonda inžener-geologiýa barlaglaryň tapgyrynda barlaglar geçirmegiň, şorlamagy sebäpli binalaryň we desgalaryň näsazlyklaryny öňünden duýdurmak, olaryň ulanyş ýaramlylygyny gorap saklamak üçin binýatlary gurmagy hasaplamagyň ýörite usullarynyň wajypdygy bellenildi.
Betonlaryň önümçiligine döwrebap modifikator-goşundylary peýdalanmagyň usullary baradaky çykyşlarda anyk iş ýagdaýyndaky ugurlar hem beýan edildi. Bu bolsa islenilýän häsiýetlerdäki, ýagny ýokary berkligi, pes geçirijiligi we beýlekileri bolan serişdeleri almaga mümkinçilik berýän, kükürtsöw betondan turba önümini taýýarlamagyň tehnologiýalary, kükürdi peýdalanmak bilen ýol-gurluşyk serişdelerini öndürmegiň mümkinçilikleri barada hem çykyşlar beýan edildi.
Bu ugur hem wajyp bolup durýar, çünki alymlaryň pikirine görä, kükürtlibeton we kükürtliasfalt daşky gurşaw üçin howpsuzdyr, ýurdumyzda nebitgazyň gazylyp alynmagynyň artmagy bilen bolsa, bulara ugurdaş önüm hökmünde kükürdiň gazylyp alnyşy hem ýokarlanýar. Kükürtlibetonyň öýjük-öýjükliliginiň pesdigi köp babatda ony peýdalanmagyň ulgamlaryny şertlendirdi. Munuň özi kükürtlibetonyň suw akabalaryny hem-de arassalaýjy enjamlary, paýalary, turbalary, bir söz bilen aýdylanda, ähli ýerasty inženerçilik aragatnaşygynyň ulgamlaryny, şeýle hem deňiz desgalaryny we bentlerini gurmak üçin esasy serişde hökmünde ulanylmagyna degişlidir.
Birnäçe beýleki habarlar Türkmenbaşy şäherindäki halkara deňiz menzilinde gämileriň duralgalarynyň gurluşygynda polat turbalaryndan paýalary gurnamagyň täze tehnologiýalaryna; polietileni hem-de Garagumyň çägesinden gazbeton gurluşyk serişdelerini peýdalanmak arkaly gurluşyk serişdelerini öndürmäge; reňkli bezeg
sementini hem-de ýerli çig maldan ýylylyk bilen gurşap alyjy serişdeleri taýýarlamaga; gurluşyk desgalarynda we kärhanalarda elektroenergiýany tygşytlamagyň usullaryna we beýlekilere bagyşlanyldy.
Şeýle hem pudagyň maglumat binýadyny döretmegiň, häzirki zaman kompýuter programmalaryny ulanmak bilen onuň amaly ylymlaryny ösdürmegiň, işgärler bilen üpjünçiligi kämilleşdirmegiň, gurluşyk hünärleri boýunça bilim alýan talyplaryň okuw işinde iň täze maglumat tehnologiýalaryny ornaşdyrmagyň meselelerine deglip geçildi. Binagärlik pikirleriniň we taslamalarynyň derejesinde innowasiýalary ornaşdyrmak esasy pikirleriň biri boldy. Munuň özi gurluşyk pudagynda olary has işjeň öňe ilerletmäge kömek eder. Bu bolsa öz aýratynlygyna laýyklykda döwrüň synagyndan geçen üsullara daýanýar.
Mejlisiň “Binagärlik, dizaýn, şähergurluşygy we ilatly ýerleri meýilleşdirmek” diýen ikinji bölümçesi Döwlet çeperçilik akademiýasynda geçirildi.
Bu ýerde uly paýtagt şäher hökmünde Aşgabady ösdürmegiň aýratynlyklaryna, täze şähergurluşyk maksatnamalaryna, uly binalaryň hem-de heýkelleriň binagärlik-çeperçilik çözgütlerine, olaryň daşky gurşaw bilen özara arabaglanyşygyna garaldy.
Şäherleriň we obalaryň baş meýilnamalarynda taryhy-medeni ýadygärlikleriň tutýan ornuna, Türkmenistanyň orta asyr ýadygärlikleriniň çeper bezeglerini häzirki zaman binagärliginde ulanylmagyna, däp bolan haly gölleriniň we beýleki milli äheňleriň peýdalanylmagyna aýratyn üns berildi.
Bölümçelerde ýaş alymlar halkymyzyň binagärlik mirasyny ylmy taýdan öwrenmekde öz tejribelerini görkezdiler. Anyk mysallara—Dehistanyň demirgazyk minarasynyň ýokarky guşak nagyşlarynyň geometriki gurluşynyň aýratynlyklaryna, Şir-Kebir we Meşedi-Messirian mowzoleýleriniň, Köneürgenç binagärçiliginiň ajaýyplyklaryna, Soltangalanyň şähergurluşyk düzümlerine garaldy.
Binalaryň energiýa netijeliligini, şol sanda alternatiw energiýa çeşmeleriniň hasabyna ýokarlandyrmak üçin binagärlik usullarynyň peýdalanylmagy gyzykly meseleleriň biri boldy.
Döwlet ulag we aragatnaşyk institutynda innowasion serişdeleri peýdalanmak bilen awtomobil ýollarynyň, köprüleriň we ýerasty geçelgeleriň gurluşygyna bagyşlanylan bölümçe guraldy. Bu ulgamda täze gurluş çözgütleriniň hatarynda bazaltoplastikanyň, ýerli çig mallardan öndürilen bitum pastalarynyň esasynda sowuk asfalt-betonyň peýdalanylyşy bellenildi.
Aşgabatda ýerasty zeýkeş aragatnaşyk ulgamyny gurmakda, ýurdumyzyň köpri gurluşygynda, şeýle hem Türkmenbaşy şäherinde Halkara deňiz menzilini, howa menzillerini we ençeme beýlekileri gurmak boýunça alnyp barylýan işlerde toplanylan tejribelere seljerme berildi.
Ahyrky dördünji bölümçe gurluşyk pudagynyň ekologiýa meselelerini hem-de jemagat hojalygyny dolandyrmagyň ylmy esaslaryny özünde jemledi. Ol Türkmen döwlet binagärlik institutynda geçirildi. Bu ýerde esasy meseleleriň hatarynda önümçilik işlerinde gaýtadan dikeldilýän energiýa çeşmelerini peýdalanmagyň, aýrassalaýjy desgalary gurmagyň, ýerleri gaýtadan işlemegiň, Türkmenistanyň bezeg ösümliklerini peýdalanmak bilen fitodizaýnyň usullary, landşaft binagärligini ösdürmegiň, şäher gurşawynda emeli suw howdanlaryny döretmegiň geljegi hem-de jemagat hojalygyny dolandyrmagyň häzirki zaman netijeli görnüşleri ara alnyp maslahatlaşyldy.
Ylmy-amaly maslahat binagärlik-gurluşyk we awtoýollar toplumlaryny, şäher hojalygyny ösdürmegiň ýollary barada ylmy garaýyşlary, pikirleri hem-de içerki hünärment jemgyýetçiliginiň tekliplerini alyşmak üçin meýdança öwrüldi. Şonuň bilen birlikde, ol gürrüňsiz suratda ylmyň we anyk işiň ýakynlaşmagynda, hünär ugurly bilim edaralary bilen önümçilik kärhanalaryň arasynda sazlaşyklyk işiniň çuňlaşmagynda ýene-de bir möhüm ädim boldy, şeýle hem ýaş talyplaryň arasynda gurluşyk hünäriniň abraýynyň artmagyna ýardam berdi.
Kaydol: Kayıt Yorumları (Atom)


text:
Türkmenistanda türk oppozision hereketi bilen ilteşigi bolmakda aýyplanyp, ýene-de onlarça adam tussag edildi. Ýurduň sud ulgamyna ýakyn çeşmäniň aýtmagyna görä, 5-7-nji iýulda Lebap welaýatynyň sudy azyndan 40 adama garşy höküm çykardy.
Azatlyk Radiosynyň çeşmesiniň tassyklamagyna görä, höküm edilen adamlaryň aglabasyny türkmen-türk liseýleriniň öňki işgärleri we uçurymlary düzýär. Maý aýynyň ahyrynda Azatlyk türk oppozision lideri Fethullah Güleniň ýolbaşçylygyndaky “Gülen hereketi” diýilýäni bilen ilteşigi bolmakda aýyplanyp, 50-den gowrak adamyň tussag edilendigini habar beripdi. Bu adamlar ýapyk gapylaryň aňyrsynda geçirilen sud diňlenişiklerinde 20 ýyla çenli türme tussaglygyna höküm edildi diýip, Azatlygyň söhbetdeşi aýtdy.
Bu Azatlyga mälim bolan we şol birmeňzeş aýyplamalar esasynda uzak möhletleýin türme tussaglygyna höküm edilen adamlaryň ikinji topary bolýar. Şu ýylyň fewralynda Aşgabadyň şäher sudy azyndan 18 adamy 25 ýyla çenli türme tussaglygyna höküm etdi. Olaryň arasynda Türkmenistanyň tanymal işewürleri hem bardy.
Lebapdaky beýleki bir çeşmäniň tassyklamagyna görä, iýul aýynyň başynda welaýatyň jenaýat işleri boýunça sudunda ýapyk sud işi geçirilip, onda “gülençiler” diýlip atlandyrylýanlaryň sud işine garaldy.
“Şu ýylyň maý aýynyň ahyrynda we iýun aýynyň başynda tussag edilen oglanlary sud etdiler. Olaryň köpüsi kerkili (red: häzirki ady Atamyrat) oglanlar. Derňew döwründe olar gynamalara sezewar edildi we olaram özlerine ýöňkelýän günäni boýun aldylar. Sud ýapyk görnüşde geçirildi, hatda oňa tussaglaryň ýakyn dogan-garyndaşlaryny hem goýbermediler” diýip, adynyň anonim galmagy şerti bilen Azatlygyň Lebap welaýatynyň sud organlaryna ýakyn çeşmesi aýdýar.
Azatlygyň suduň çykaran kararyny gören çeşmesiniň tassyklamagyna görä, ortaça 40 adamdan ybarat tussaglaryň ählisi 20 ýyla çenli türme tussaglygyna höküm edildi. Onuň sözlerine görä, öňki gezeklerdäkisi ýaly, täze çykarylan hökümde-de tussaglaryň haýsydyr bir takyk gurama bilen ilteşigi görkezilmeýär, onda diňe bendileriň günäli tapylan jenaýat kodeksiniň maddasy ýerleşdirilipdir. Ýöne bu gezek oňa jenaýat kodeksiniň 135-nji, ýagny gomoseksualizm hakyndaky maddasynyň hem goşulandygyny Azatlygyň söhbetdeşi tassyklaýar.
Şeýle-de, ol höküm edilenleriň ählisiniň türkmen häkimiýetleriniň şu ýylyň sentýabr aýynda geçiriljek Aziýa oýunlaryny geçirmek üçin goşmaça serişde toplamak synanyşyklarynyň pidasy bolandygyny gürrüň berdi.
“Güýç organlary prezidentiň Aziada pul toplamak baradaky tabşyrygyny şeýle berjaý edýärler. ‘Gülençiler’ bilen ilteşikli aýyplama diňe bahana, hakykatda, adamlaryň puluny gorkuzyp alýarlar. Olaryň ählisini türk liseýlerinde okamak ýa-da işlemek bilen baglanyşdyrýarlar, bu bolsa dogry. Ýöne olaryň ählisi barjamly, gurply adamlar we olar şu ýagdaýyň pidasy boldular. Olaryň arasynda Lebapda tanalýan biznesmenler hem bar” diýip, Azatlygyň çeşmesi tassyklaýar.
Ol öz sözüni delillendirmek üçin birnäçe işewüriň we kompaniýanyň atlaryny getirip, olaryň özlerinden talap edilen pul serişdesini berensoň, öz gününe goýlandygyny sözüniň üstüne goşdy.
Şeýle-de, ol suduň çykaran kararyna laýyklykda, tussaglaryň ähli emläkleriniň we biznesleriniň döwletiň haýryna geçirilendigini belledi.
Azatlyk ynamdar çeşmelere salgylanyp, prezident Gurbanguly Berdimuhamedowyň ýurtda geçiriljek halkara sport ýaryşyny guramalaşdyrmak üçin, maliýe serişdesini toplamak barada, ýurduň güýç organlaryna tabşyryk berendigini habar beripdi. Azatlygyň çeşmeleri ýurduň baş prokurory Amanmyrat Hallyýewiň duýdansyz öz eýeleýän wezipesinden boşadylmagynyň hem hut şu mesele bilen baglanyşyklydygyny aýdýarlar.
Şeýle-de, biri-birinden garaşsyz birnäçe çeşmäniň tassyklamagyna görä, soňky aýlarda Aziýa oýunlaryna “goşant” goşmakdan ýüz öwren onlarça işewür tussag edildi, käbirleri öz wagtynda Türkmenistany terk etmegi başardylar. Olaryň sözlerine görä, tussag edilen biznesmenlere hem türk ruhanysy Fethullah Gülen bilen ilteşigi bolmakda aýyplama bildirilýär.
Azatlyk “gülençiler” diýilýänler bilen ilteşigi bolmakda aýyplanyp, tussag edilen adamlar barada ilkinji gezek 2016-njy ýylyň oktýabrynda habar beripdi. Bu tussag edilmeleriň birinji tapgyry Aşgabatda we tutuş ýurtda tanalýan biznesmenlere öz täsirini ýetirdi. Şonda Azatlygyň çeşmeleri 150-den gowrak adamyň tussag edilendigini habar beripdiler. Olaryň aglabasy derňew işleri geçirilenden soň goýberilipdi. Ýöne olaryň onlarçasy uzak möhletleýin türme tussaglygyna höküm edildi.
Şu ýylyň aprel aýynyň başynda Azatlyk Radiosyna kanun goraýjy edaralardaky çeşmelerden suduň ýapyk diňlenişiginiň netijesinde çykarylan kararyň nusgasy gowuşdy. 18 adamdan ybarat toparyň düzüminde, tanymal aşgabatly telekeçiler “A-Market” dükanynyň öňki eýesi Döwlet Ataýew hem-de “Merdem” we “AlpEt” restoranlaryň eýesi Resul Atageldiýew 25 ýyllyk türme tussaglygyna höküm edildi. Agzalan tussaglaryň ählisiniň geçmişde türk bilim edaralaryna gatnaşygy bardy.


text:
Türkmenistanyň Mejlisiniň bäşinji çagyrylyşynyň ýigrimi altynjy maslahaty geçirildi, onda täze kanunlar we kadalaşdyryjy-hukuk namalarynyň birnäçesi kabul edildi. Maslahata ýurdumyzyň Hökümet agzalary, degişli ministrlikleriň we pudak edaralarynyň ýolbaşçylary, Aşgabat şäheriniň we Ahal welaýatynyň häkimleri, köpçülikleýin habar beriş serişdeleriniň wekilleri gatnaşdylar.
Maslahatyň gün tertibine laýyklykda, “Ulag howpsuzlygy hakynda” Türkmenistanyň Kanunynyň taslamasy deputatlaryň garamagyna hödürlenildi. Maslahata gatnaşyjylaryň belleýişleri ýaly, 2018-nji ýyl “Türkmenistan-Beýik Ýüpek ýolunyň ýüregi” şygary astynda geçer. Bu çözgütde çuňňur many bar. Gadymy döwürlerde ýurdumyzyň çäginden Gündogaryň we Günbataryň halklarynyň arasynda söwda hem-de medeni hyzmatdaşlyk ugurlary hökmünde ykrar edilen köpsanly kerwen ýollary geçipdir.
Täze taryhy eýýamda ulag ulgamyny ösdürmek hormatly Prezidentimiz Gurbanguly Berdimuhamedowyň yzygiderli durmuşa geçirýän döwlet syýasatynyň möhüm ugry bolup durýar. Ýurdumyzda ulaglaryň ähli görnüşleriniň maddy-enjamlaýyn binýadynyň toplumlaýyn döwrebaplaşdyrylmagyna, ulag ulgamynyň döwrebap düzümleriniň döredilmegine gönükdirilen birnäçe maksatnamalar işlenip taýýarlanyldy we üstünlikli amala aşyrylýar.
Halkara söwda-ykdysady hyzmatdaşlygyň hem-de syýahatçylygyň işjeňleşdirilmegi, medeni-ynsanperwer gatnaşyklaryň berkidilmegi Türkmenistanda goňşy döwletler bilen bilelikde amala aşyrylýan iri halkara we sebitara taslamalaryň durmuşa geçirilmegini şertlendirýär. Gazagystan-Türkmenistan-Eýran hem-de Türkmenistan-Owganystan-Täjigistan demir ýollary, Aşgabatdaky we welaýatlardaky howa menzilleri, ýokary tizlikli awtomobil ýollary, Amyderýanyň üstünden geçýän köpriler, Türkmenbaşydaky Halkara deňiz menzili we ulanylmaga berlen hem-de häzirki döwürde gurluşygy alnyp barylýan beýleki möhüm desgalar halkara ulag geçelgeleriniň möhüm bölegine öwrülýär.
Hormatly Prezidentimiz Gurbanguly Berdimuhamedowyň öňe sürýän hem-de ulag-aragatnaşyk ulgamyndaky özara peýdaly gatnaşyklaryň işjeňleşdirilmegine gönükdirilen başlangyçlary dünýä bileleşiginiň ählumumy goldawyna we ykrarnamasyna eýe bolýar. Bu teklipleriň möhüm ähmiýetiniň bardygy gürrüňsizdir. Çünki ulag pudagy dünýä hojalyk gatnaşyklarynyň durnuklylygyna we deňeçerligine oňyn täsiri bolan hem-de Birleşen Milletler Guramasynyň tassyklan Durnukly Ösüş Maksatlarynyň durmuşa geçirilmeginde möhüm orun eýeleýän dünýä ykdysadyýetiniň wajyp ugurlarynyň biri bolup durýar.
BMG-niň Baş Assambleýasynyň geçen ýylyň dekabrynda geçirilen 72-nji mejlisinde biragyzdan kabul edilen “Durnukly ösüş boýunça maksatlara ýetmek üçin ulaglaryň ähli görnüşleriniň arasyndaky gatnaşyklary berkitmek” atly Kararnamanyň kabul edilmegi munuň aýdyň subutnamasydyr.
Şunuň bilen baglylykda, Türkmenistanyň täze Kanunynyň aýratyn ähmiýete eýedigi nygtaldy. Ol ulaglaryň howpsuzlygyny üpjün etmegiň hukuk, guramaçylyk hem-de ykdysady esaslaryny kesgitleýän, ýagny ulag howpsuzlygyny üpjün etmegiň hukuk, guramaçylyk we ykdysady esaslaryny kesgitleýär hem-de bu ugurda jemgyýetçilik gatnaşyklaryny kämilleşdirýär.
“Telewideniýe we radiogepleşikler hakynda” Türkmenistanyň Kanunynyň taslamasy ara alnyp maslahatlaşylanda gyzyklanma bildirilýän pikir alyşmalar boldy. Aýratyn-da, köpçülikleýin habar beriş serişdeleriniň häzirki döwründe teleradiogepleşiklere möhüm ornuň degişlidigi bellenildi. Köpçülikleýin habar beriş serişdelerini, şol sanda milli telewideniýäniň we radionyň işini kämilleşdirmek bilen baglanyşykly meseleler hormatly Prezidentimiz Gurbanguly Berdimuhamedowyň hemişelik üns merkezinde saklanýar. Aşgabatda teleradio ýaýlymlaryň döredijilik toparlarynyň netijeli işlemegi üçin ähli zerur şertleri özünde jemleýän Teleradio merkeziniň ajaýyp binalar toplumynyň gurulmagy munuň aýdyň subutnamasydyr.
Türkmenistanyň “TürkmenÄlem 52o E” ilkinji hemra aragatnaşygynyň işe girizilmegi ýurdumyzda telekommunikasiýa tehnologiýalarynyň ösüşine kuwwatly itergi berdi we alnyp eşitdiriliş, aragatnaşyk hem-de Internet ulgamyndaky häzirki zaman hyzmatlarynyň görnüşleriniň artmagyna kömek etdi. Häzirki döwürde “BSS” hemra ýaýlymy Türkmenistanyň teleradio ýaýlymlarynyň maksatnamalaryny ýaýradýar. Dürli döwletleriň kompaniýalary bilen telewizion ýaýlymlary ulanmak hakyndaky ylalaşyklara gol çekildi.
Şeýle hem köpçülikleýin habar beriş serişldeleriniň işiniň häzirki döwrüň talaplaryna we döwletiň jemgyýetçilik- syýasy, demokratik ösüşiniň wezipelerine laýyk gelmelidigi bellenildi. Ýurdumyzyň telewideniýe hem-de radioýaýlymlarynyň işgärleri özleriniň taýýarlaýan gepleşiklerinde döwletimiziň durmuşynyň täze we öňdebaryjy işlerini giňden wagyz etmelidirler hem-de adamlary tolgundyrýan meseleleriň oňyn çözgüdini tapmalydyrlar. Türkmen halkynyň baý taryhy-medeni mirasyny, Garaşsyzlyk ýyllary içinde Watanymyzyň gazanýan ägirt uly üstünliklerini we ýeten derejesini dünýäde wagyz etmek işlerine aýratyn üns bermelidir.
Şunuň bilen baglylykda, köpçülikleýin habar beriş serşdeleriniň işiniň kanunçylyk-hukuk binýadyny kämilleşdirmek esasy ugur bolup durýar. Türkmenistanda telewideniýäniň we radioýaýlymlaryň işiniň hukuk, guramaçylyk, ykdysady hem-de durmuş esaslaryny kesgitleýän, Türkmenistanyň çäginde telewideniýe we radiogepleşikler babatda ýüze çykýan gatnaşyklary düzgünleşdirýän Kanunyň işlenip taýýarlanylmagy hem-de kabul edilmegi bu ugurda ädilen möhüm ädimi alamatlandyrýar.
Soňra deputatlar “Türkmenistanyň käbir kanunçylyk namalaryna üýtgetmeler girizmek hakynda” Türkmenistanyň Kanunynyň taslamasyny ara alyp maslahatlaşdylar.
Hormatly Prezidentimiziň ýurdumyzyň dolandyryş-çäk gurluşyny kämilleşdirmek we olary döwrüň talaplaryna laýyk getirmek, etraplary we şäherleri giňeltmek hem-de olaryň taryhy atlaryny dikeltmek boýunça beren tabşyryklaryna laýyklykda, Türkmenistanyň Mejlisiniň maslahatynda “Ahal welaýatynyň dolandyryş-çäk bölünişiginiň meseleleri hakynda” we “Aşgabat şäheriniň dolandyryş-çäk bölünişiginiň meseleleri hakynda” Mejlisiň Kararlaryna garaldy we olar kabul edildi. Kabul edilen resminamalara laýyklykda hem-de Ahal welaýatynyň we Aşgabat şäheriniň ilatynyň isleglerini nazara alyp we hormatly Prezidentimiziň ilatly ýerleriň taryhy atlaryny dikeltmek hakyndaky başlangyçlaryndan ugur alnyp, birnäçe şäherlere we etraplara olaryň taryhy atlary dakyldy. Ahal welaýatynda Babadaýhan etraby döredildi. Mundan başga-da, Ahal welaýatynyň we Aşgabat şäheriniň dolandyryş-çäk bölünişigi bilen baglanyşykly birnäçe meselelere garaldy.
Mejlisiň bäşinji çagyrylyşynyň nobatdaky maslahatynyň garamagyna hödürlenen kanunçylyk namalarynyň taslamalary biragyzdan goldanyldy we kabul edildi. Maslahatyň ahyrynda milli parlamentiň deputatlary bu wajyp hukuk resminamalarynyň Garaşsyz, Bitarap Türkmenistanyň hereket edýän kanunçylyk ulgamynyň üstüni ýetirip, hormatly Prezidentimiz Gurbanguly Berdimuhamedowyň Watanymyzy durmuş-ykdysady ösüşiň hem-de demokratik özgertmeleriň ýoly bilen öňe ilerletmek boýunça öňde goýan wezipeleriniň mundan beýläk-de oňyn çözgüdini üpjün etjekdigine ynam bildirdiler.


text:
Garaşsyz, hemişelik Bitarap Türkmenistan parahatçylygyň, asudalygyň we halklaryň arasyndaky doslugyň mekanyna öwrüldi. Türkmenistanyň hemişelik bitaraplygy sebitde halkara hyzmatdaşlygyň, dostlugyň we goňşuçylyk gatnaşyklarynyň has-da berkemegine itergi berdi.
Türkmen topragynda Halkara Bitaraplyk güni her ýylyň 12-nji dekabrynda dabaraly ýagdaýda şowhunly bellenilýär. Türkmenistanyň Döwlet çeperçilik akademiýasynyň talyplary hem öz gezeginde bu dabaraly baýramçylygynyň ähmiýetini sungat eserlerinde görkezip, bu mukaddes baýramçylygymyzyň her ýylyň dabaraly ýagdaýda bellenilişini öz eserlerine suratlandyrýarlar. Ynha bu gün hem Türkmenistanyň Döwlet çeperçilik akademiýasynyň Sergiler jaýynda “Bitarap Diýarym – Türkmenistanym” atly döredijilik sergisi açyldy. Hanmyrat Hanowyň “Parahatçylyk” eserinde asuda asmanyň astynda ak şäherimiz Aşgabadyň parahatlygyny ak kepderileriň şekilleri arkaly şöhlelendirilýär. Merjen Amangylyjowanyň “Ak şäherim Aşgabat” atly eserinde ak mermerli Aşgabadyň merkezinde sazandalaryň toý sazyny uly şowhun bilen çalyp duran şekillerini ussatlyk bilen suratlandyrypdyr. Ýazgeldi Jumagulyýewiň “Aşgabat şäheri” atly eseri hem bu sergä gelen tomaşaçylaryň ünsüni özüne çekdi. Bu ajaýyp eserde ak şäherimiziň ajaýyp binalarynyň öwüşgünini, aýdyň köçelerini synlanyňda ýurdumyzyň has hem ösýändigini görýäris.
Nurgözel Malikowanyň “Geçmişden geljege” atly gobeleni örän ussatlyk bilen sünnälenip ýerine ýetirilendir. Bu eserde türkmen gyzynyň eli saçakly geçmiş bilen geljegiň arasynda duran ýaly suratlandyrylyp, Bitarap Türkmenistanyň myhmansöýerligini we dostlugyny alamatlandyrýar. Eseriň esasy maksady ýaşlara geçmişimizi gorap saklamalydygymyz hem-de geljegimizi has-da ösdürmelidigimizi görkezýär. Bu gobelen eseri kakma tehnikasynda inçelik bilen ýerine ýetirilip, häzirki döwürden Aşgabadyň belent binalaryny, geçmişden bolsa gadymy ýadygärlikleri şekillendirilipdir. Derýa Mämmetgulyýewiň “Ýeňijiler” atly nakgaş eserinde toýlaryň iň gyzykly pursatlary görkezilýär. Bu eserde iki sany çapyp gelýän atyň üstünde ýaş ýigitleriň basgançak şekilli düzülip, olaryň ýokarsynda bir oglanyň türkmen baýdagyny al-asmana göterilip pasyrdaýan şekili ajaýyp suratlandyrylypdyr. Annaoraz Berdiýewiň “Geçmişden geljege” atly nakgaşlyk eserindäki bäş sany ahalteke bedewleri Garagum çölüniň jümmüşinde diýarymyzyň bäş welaýatynyň jebisligini aňladyp, geçmişden geljege tarap batly gadamlar bilen çapyp barýan keşpleri görkezilýär. Kompoziýanyň ýerliginde türkmen halkynyň haly nagyşlary, orta asyr ýadygärlikleri we Aşgabat şäheriniň gözel ýerleriniň binalary bitewilikde suratlandyrylýar. Bulardan başga-da birnäçe talyplar özleriniň heýkel, grafika, gobelen, zergärçilik, haly we keramika eserleri bu günki baýramçylyk sergini has hem baýlaşdyrýarlar.
Bitarap Türkmenistanyň paýtagty bolan Aşgabat şäherinde BMG-nyň Merkezi Aziýa üçin öňüni alyş diplomatiýasy boýunça sebit merkeziniň ştab-kwartirasynyň ýerleşmegi şekillendiriş sungatynyň eserlerinde uly orun tutup, täze eserleri döretmekde ylham çeşmesi hökmünde hyzmat etjekdigi şübhesizdir.
Ogulbahar Saparowa
Türkmenistanyň Döwlet çeperçilik akademiýasynyň talyby
SERGIDÄKI ESERLERDEN:


text:
Salam okyjy!
Eliňi ber! Görüşeli! Hawa, biziň özara gatnaşyklarymyzyň ählisi salam bilen
başlanýar. Adamlar her gün bir-birlerini görenlerinde, ilki salamlaşýarlar, hal-ahwal soraşýarlar. ¸Sonda olar tüýs ýürekden çykýan arzuw-umytlaryny birek-birege parahat durmuş, bagtly ýaşaýyş, berk jan saglyk isleýändiklerini beýan edýärler. Biz diňe bir öz ýakyn tanyş-bilişlerimiz, dost-ýarlarymyz, dogan-garyndaşlarymyz bilen däl, eýsem tanamaýan-bilmeýän adamlarymyz bilen-de saglyk-amanlyk soraşýarys. Salamlaşmanyň bellenilen takyk wagty-sagady ýa-da belli bir görkezilen orny bolmaýar. Adamlar gije-gündiziň bütin dowamynda öýde-de, işde-de, ýolda-da, ýygnanyşyklarda-da, mahlasy nirede, näwagt bolsa-da, ilki duşuşanlarynda «Salam» diýen söz bilen biri-birlerine ýüzlenýärler. Ol ýüzbe-ýüz bolnan halatda-da, başga biriniň sargydy bilen-de, telefon, telegraf arkaly-da, hat üsti bilen-de berjaý edilýär.


text:
Hormatly Prezidentimiz «Amul — Hazar 2018» halkara awtorallisiniň saýlama tapgyryna gatnaşdy
Hormatly Prezidentimiz Gurbanguly Berdimuhamedow “Amul — Hazar 2018” halkara awtorallisine diňe bir ak pata bermän, eýsem, özi hem onuň saýlama tapgyrlaryna gatnaşdy, onuň barşynda şol halkara ýaryşa Türkmenistandan gatnaşjak ýygyndy toparlar kesgitlenildi.
Ýaryşlaryň saýlama tapgyryna ýurdumyzyň Içeri işler ministrliginiň Sport ulag merkeziniň hem-de Türkmenistanyň Awtomobil sporty federasiýasynyň wekilleri gatnaşdylar.
Häzirki döwürde ýurdumyzda milli Liderimiziň ýolbaşçylygynda ekologiýadan başlap, ulag-ykdysady geçelgelere çenli ähli strategik ugurlary öz içine alýan syýasat durmuşa geçirilýär. Soňky ýyllarda sagdyn durmuş ýörelgeleriniň berkidilmegi, köpçülikleýin bedenterbiýäniň we ýokary netijeli sportuň ösdürilmegi durmuş özgertmeleriniň ileri tutulýan ugurlaryna öwrüldi.
2018-nji ýylyň “Türkmenistan — Beýik Ýüpek ýolunyň ýüregi” diýen şygary köp sanly çärelere, şol sanda sport çärelerine gurşalyp alyndy. Amul — Hazar aralygy boýunça halkara awtoralliniň guralmagy ýurdumyzyň sebit we dünýä ähmiýetli, döwletleri we halklary ýakynlaşdyrmaga, söwda-ykdysady hem-de ynsanperwer gatnaşyklary giňeltmäge, ählumumy ösüşe gönükdirilen ulag başlangyçlaryny we taslamalaryny işjeň öňe ilerletmeginiň nyşany bolup durýar.
...Döwlet Baştutanymyz ir säher bilen Garagum sährasynyň gözel künjekleriniň birinde guralan ýaryşlaryň geçirilýän ýerine geldi. Bu ýerde ýurdumyzyň Mejlisiniň Başlygy, Ministrler Kabinetiniň Başlygynyň orunbasarlary, harby we hukuk goraýjy edaralaryň ýolbaşçylary hormatly Prezidentimizi mähirli garşyladylar.
Içeri işler ministri I.Mulikow toparlaryň “Amul — Hazar 2018” halkara awtorallisinde ýurdumyza wekilçilik etmek hukugy ugrunda bäsleşige gatnaşmaga taýýarlygy barada hasabat berdi we döwlet Baştutanymyzdan saýlama ýaryşlara ak pata bermegi haýyş etdi.
Hormatly Prezidentimiz Gurbanguly Berdimuhamedow hasabaty kabul edip, ýaryşyň badalga meýdançasyna bardy, bu ýerde milli Liderimizi awtomobil sportunyň eminleri garşylady. Döwlet Baştutanymyz olar bilen gürrüňdeşlikde eminleriň taýýarlyk derejesi, awtoralliniň geçiriljek ugrunyň aýratynlyklary bilen gyzyklandy, şol ugruň geçjek ýerleri milli Liderimize topografik çyzgylarda görkezildi. Bu çyzgylar ýoluň konfigurasiýasy, üstki gurluşy, tebigy päsgelçilikleriň we öwrümleriň ýerleşişi barada düşünje berýär. Türkmenistanyň Prezidenti howanyň ýaryşlary geçirmäge neneňsi päsgel berip biljek şertleri, aralyklary geçmek üçin goşmaça çylşyrymlylyk berýän çägesöw topragyň aýratynlyklary barada sorady.
Eminler toparynyň ýolbaşçysy döwlet Baştutanymyza ýaryşyň geçjek ugurlary barada hasabat berdi, ýoldaky bellikleri beýan etdi hem-de ýörite kartada bellenilen öwrümleriň arasyndaky aralyklar barada habar berdi. Onuň nygtaýşy ýaly, Garagum sährasynyň ekologiýa ýagdaýyny saklamak awtomobil sporty ýaryşlaryny geçirmegiň baş şertidir. Şunuň bilen baglylykda, halkara awtoralliniň saýlama tapgyrlaryna gatnaşýan awtoulaglaryň ekologiýa ölçegleriniň ýokary derejesi barada habar berdi.
Bellenilişi ýaly, şu ýylyň 16 — 17-nji maýynda Moskwada “Amul — Hazar 2018” taslamasynyň tanyşdyrylyş dabarasy guralar. Bu taslama bilen “Africa Eco Race 2019” görkezilişiniň çäklerinde belli fransuz türgeni, Formula-1 we sport awtoulaglary toparynda dünýä ýaryşlaryna gatnaşyjy Žan-Lui Şlesser giň köpçüligi tanyşdyrar.
Bu çärä Türkmenistanyň wekiliýeti hem gatnaşar — ýurdumyzyň Awtomobil sporty federasiýasynyň wekilleri bu ýere ýygnananlary “Amul — Hazar 2018” halkara awtorallisiniň guramaçylyk derejesi, bäsleşigiň geçjek ugurlary, oňa gatnaşýanlaryň nawigasiýa we beýleki serişdeler bilen üpjünçiligi bilen tanyşdyrarlar. Munuň özi dünýäniň awtomobil sportunyň muşdaklary we bu ugurda iş alyp barýan hünärmenleri üçin milli Liderimiziň başlangyjy bilen ýurdumyzda guralýan ýaryşlar barada giňişleýin maglumat almaga mümkinçilik berer. Şeýle hem Garagum sährasynyň halkara awtoralli ýaryşyny geçirmäge bildirilýän talaplara laýyk gelýändiginiň meseleleri we onuň ekologiýa ölçegleri boýunça pikir alyşmalaryň geçirilmegi meýilleşdirildi.
Hormatly Prezidentimiz Gurbanguly Berdimuhamedow eminler bilen bolan gürrüňdeşligiň dowamynda şu gün bu ýere saýlama tapgyra gatnaşýan türgenlere ak pata bermäge gelendigini aýtdy. Şonuň netijeleri boýunça “Amul — Hazar 2018” halkara awtorallisinde Türkmenistanyň ýygyndy topary düzüler. Milli Liderimiz sport awtoulagynyň tehniki görkezijileriniň ýaryşlara bildirilýän talaplara laýyk gelýändigini aýdyp, eminler toparyndan bu gezekki tapgyra “Men hem gatnaşyp bilýärinmi?” diýip sorady.
Baş emin hormatly Prezidentimiziň bu tapgyra gatnaşyp bilýändigini aýdyp, döwlet Baştutanymyzyň oňa goşulmagynyň, eminler üçin bolşy ýaly, türgenler üçin hem uly hormatdygyny belledi we ak ýol arzuw etdi.
Şeýlelikde, milli Liderimiz häzirki ýaryşlara gatnaşyjylara ak pata berdi we sport ulagyna münüp, saýlama tapgyry açdy hem-de Garagum sährasynyň içi bilen menzil aşdy.
Ýaryşa hormatly Prezidentimiz bilen bilelikde Türkmenistanyň Içeri işler ministrliginiň Sport ulag merkeziniň türgeni hem goşuldy. Iki ulag ýokary tizlik bilen öňe okduryldy.
Hydyr gören çöl bahar paslynyň soňky günleriniň özboluşlylygyna beslenipdir. Sähranyň özboluşly gözelligi bolup, onuň goýnunda her pasla mahsus ösümlik dünýäsi bolýar. Şolaryň arasynda dermanlyk ösümlikleriň köp görnüşleri bar, olar döwlet Baştutanymyz, ýurdumyzyň Ylymlar akademiýasynyň akademigi, lukmançylyk ylymlarynyň doktory, professor Gurbanguly Berdimuhamedowyň “Türkmenistanyň dermanlyk ösümlikleri” atly düýpli ylmy işinde öwrenildi we tertipleşdirildi, bu kitap dünýäniň köp dillerine terjime edildi.
Halkara awtoralliniň guralmagy sportuň bu görnüşiniň giňden wagyz edilmegine hem-de iri möçberli ýaryşlary kabul edip bilýän ýurt hökmünde Türkmenistanyň dünýä derejesindäki abraýyny berkitmäge ýardam eder. Munuň şeýledigini geçen ýylyň sentýabrynda uly üstünlik bilen geçirilen Ýapyk binalarda we söweş sungaty boýunça V Aziýa oýunlary görkezdi.
Daşary ýurtly gatnaşyjylar hem-de ýaryşlary beýan edýän žurnalistler, özüne çekiji şeýle şüweleňi söýýän janköýerler Türkmenistanyň baý tebigaty, gözel künjekleri, medeni we taryhy mirasy bilen tanşyp bilerler. Elbetde, “Amul — Hazar 2018” awtorallisi köp sanly myhmanlaryň hakydasynda hemişelik saklanar we parahatçylygyň hem-de dostlugyň ilçisi hökmünde sportuň ähmiýetiniň ykrar edilmegine ýurdumyzyň ýene-de bir goşandy bolar.
Şu ýylyň fewral aýynda Lebap welaýatynda iş saparynda bolan hormatly Prezidentimiz sentýabr aýynda geçiriljek “Amul — Hazar 2018” awtorallisini geçirmek boýunça taýýarlyk işlerine ak pata berdi.
Döwlet Baştutanymyzyň teklibi boýunça “Beýik Ýüpek ýoly” diýlip atlandyrylan ugur boýunça welosiped ýaryşy we uzak aralyga ylgamak boýunça çäreler ýaýbaňlandyryldy. Tutuş ýurdumyzy gurşap alýan ylgaw hem-de welosiped ýaryşlaryna hormatly Prezidentimiz Gurbanguly Berdimuhamedowyň diňe bir badalga bermän, eýsem, gatnaşmagy bu çäreleriň ähmiýetini has-da artdyrdy.
Ylgaw tapgyryna ýurdumyzyň welaýatlarynyň hem-de paýtagtymyzyň häkimlikleriniň ýolbaşçylary we işgärleri gatnaşdylar. Dabaralaryň taryhy Beýik Ýüpek ýolunyň ugrunda iri merkez bolan Amulyň mirasdüşeri Türkmenabatda geçirilýändigi sebäpli, ylgaw ýaryşyny Lebap welaýatynyň wekilleri açdylar. Ylgaw taýajyklaryny yzygiderlilikde Mary, Ahal welaýatlary kabul etdi, soňra ony Daşoguz welaýaty, Aşgabat şäheri we Balkan welaýaty kabul edýär.
Ylgawçylaryň yzysüre welosipedçiler hem ýaryşa badalga aldylar. Hut bu ülkeleriň “Beýik Ýüpek ýoly” boýunça ýaryşlaryň geçirilýän ýeri bolmagynda özboluşly many bar.
Owadan sport lybasyna beslenen welosipedçileriň bir ýarym müňüsi, edaralaryň, guramalaryň wekilleri, Seýitnazar Seýdi adyndaky Türkmen döwlet mugallymçylyk institutynyň talyplary, Türkmenabadyň orta mekdepleriniň ýokary synp okuwçylary şäheriň içi bilen geçdiler.
Welosipedli ýaryşlar dürli durmuş, sport, ekologiýa taslamalaryny we maksatlaryny goldamak üçin köp ýurtlarda geçirilýän jemgyýetçilik ähmiýetli çäreleriň meşhur görnüşleriniň biridir. Türkmenistanda indi däbe öwrülen şunuň ýaly çäreler ýokary guramaçylyk derejesinde geçirilýär. Aziada — 2017-niň maksatnamasyna girizilen sportuň görnüşleriniň hatarynda welosiped sporty (trek) hem boldy. Bu sport boýunça ýaryşlar paýtagtymyzyň Olimpiýa şäherçesiniň desgalarynyň birinde — üsti ýapyk ajaýyp welotrekde geçirildi. Onuň welosiped ýollary ähli ölçegleri boýunça degişli halkara ölçeglere hem-de şeýle desgalara bildirilýän häzirki zamanyň talaplaryna kybap gelýär.
...Şeýle hem şol gün halkara awtoralliniň taýýarlyk tapgyryna badalga berildi. Bu bolsa üstaşyr ulag geçelgeleri ulgamyndaky, şol sanda multimodal ýollary döretmek boýunça milli Liderimiz Gurbanguly Berdimuhamedow tarapyndan alnyp barylýan işjeň syýasatyň nyşanyna öwrüldi. Şonda döwlet Baştutanymyz fransuz myhmany — meşhur “Africa Eco Race” awtorallisiniň baş direktory we guramaçysy Žan-Lui Şlesseri tanyşdyryp hem-de onuň tebigaty goramak ugrunda ralli ýaryşlary döwründe daşky gurşawa ýaramaz täsirleri azaltmak boýunça meýilnamasy barada aýdyp, häzirki günüň talaplaryna kybap gelýän bu örän dogry ýörelgeleri goldady.
Žan-Lui Şlesseriň belleýşi ýaly, Türkmenistanda awtoralliniň geçirilmegi sportuň bu görnüşiniň giňden wagyz edilmegine, sagdyn durmuş ýörelgesiniň kemala getirilmegine, dünýäniň dürli künjeginden gelýän myhmanlary ülkäniň baý tebigaty, medeni we taryhy mirasy bilen tanyşdyrmaga ýardam berer. Ol şeýle hem “Amul — Hazar 2018” halkara awtorallisiniň köp sanly tomaşaçylaryň we janköýerleriň uzak wagtlap ýadynda galjakdygyna hem-de awtomobil sportunyň öňe ilerlemegine ýardam etjekdigine ynam bildirdi.
Türkmen Liderini bu ajaýyp waka bilen gutlap, Žan-Lui Şlesser ýurdumyzda sportuň, şol sanda awtomobil sportunyň mundan beýläk-de ösdürilmeginde uly üstünlikleri arzuw edip, hormatly Prezidentimiz Gurbanguly Berdimuhamedowa sowgat berlen ýaryş ulagynyň açaryny gowşurdy.
Döwlet Baştutanymyz dessine sürüji hökmünde awtoulagy synap gördi, milli Liderimiziň ogly — Mejlisiň deputaty, Söweş sungatlary boýunça milli federasiýanyň ýolbaşçysy, Türkmenistanyň at gazanan tälimçisi Serdar Berdimuhamedow bolsa şturmanyň ornunda ýerleşdi.
Milli Liderimiziň dolandyrýan ýokary geçijiligi bolan awtoulagy ýokary tizlikde çöllük ýerleriň tebigy päsgelçiliklerini aňsatlyk bilen geçdi.
Hormatly Prezidentimiz ýetginjeklik ýyllaryndan başlap awtoulag sporty bilen işjeň meşgullanyp, dürli ýaryşlara gatnaşypdyr. “Ýedilik” belgili awtoulagda döwlet Baştutanymyzyň üstünlikli çykyşlary hemmämiziň ýadymyzda. Hut milli Liderimiziň başlangyjy netijesinde we goldaw bermegi bilen ýurdumyzda awtomotosport täze ösüşe eýe boldy, paýtagtymyzda Awtomobil sportunyň merkezi açyldy.
Döwlet Baştutanymyzyň başyny başlan we eýýäm giň halkara jemgyýetçiligiň ünsüni özüne çeken giň möçberli “Amul — Hazar 2018” çäresi bu işlere, gürrüňsiz, aýratyn itergi berer.
Hormatly Prezidentimiz Gurbanguly Berdimuhamedowyň “Africa Eco Race” awtorallisiniň baş direktory Žan-Lui Şlesser bilen bolan ýatlanylyp geçilen duşuşygynyň dowamynda halkara sport senenamasynyň ajaýyp wakasyna öwrüljek “Amul — Hazar 2018” awtorallisini geçirmegiň guramaçylyk-tehniki ugurlary ara alnyp maslahatlaşyldy. Bellenilişi ýaly, Türkmenistanyň bahasyna ýetip bolmajak taryhy-medeni mirasy bilen dünýä jemgyýetçiligini tanyşdyrmak bu ýaryşlaryň maksatlarynyň biridir.
“Türkmenistan — Beýik Ýüpek ýolunyň ýüregi” diýlip atlandyrylan şu ýylda ýurdumyz özüniň bu gadymy ýoluň möhüm çatrygy hökmündäki ornuny gaýtadan dikeldýär. Bu sport çäreleri ynsanperwer gatnaşyklaryň, tutuş sport ulgamynyň ösdürilmegine ýardam berer. Şeýle hem myhman halkara awtorallini geçirmek üçin Garagum sährasynyň saýlanyp alynmagynyň tötänden däldigini, bu künjegiň ýokary ekologiýa derejesine laýyk gelýändigini nygtady.
...Bu gün hem ýaryşyň saýlama tapgyrynyň barşynda milli Liderimiziň dolandyrýan awtoulagy uly tizlikde çöllük ýerleriň päsgelçiliklerini ýokary tizlik bilen geçdi.
Döwlet Baştutanymyz Gurbanguly Berdimuhamedow kesgitlenen menziliň dowamynda sport ulagyny okgunly sürmegiň usullaryny ulanyp, ulagyň emel mümkinçiliklerini peýdalandy. Munuň özi sagdyn durmuş ýörelgelerine ygrarly, sportuň dürli görnüşleri, şol sanda awtomobil sporty bilen yzygiderli meşgullanýan hormatly Prezidentimiziň ýokary ussatlygynyň netijesidir.
Ine, bu gün hem döwlet Baştutanymyz ýolsuz ýerlerde ýaryş awtoulagyny dolandyrmagyň ussatlygyny görkezdi. Hormatly Prezidentimiz bellenilen aralygy geçip, çylşyrymly dolandyrylýan ýagdaýynda mümkin bolan iň ýokary tizlikde öwrümleri geçmegi başarmakda ulagy sürmegiň owadan tilsimini görkezdi.
Soňra döwlet Baştutanymyz sport ulagynda eminler toparynyň ýanyna gelip saklandy.
Eminler toparynyň ýolbaşçysy milli Liderimizi pellehana gelmegi hem-de görkezen 10 minut 10,45 sekunt netijesi bilen gutlady we munuň ýokary görkezijidigini nygtady. Şeýle hem bu tapgyra gatnaşan ýurdumyzyň Içeri işler ministrliginiň türgeni G.Hommadow bolsa bellenilen aralygy 10 minut 22,42 sekunt wagt bilen tamamlady.
Sagdyn durmuş ýörelgesiniň tarapdary bolan hormatly Prezidentimiz Gurbanguly Berdimuhamedow türkmen ýaşlaryna we ähli watandaşlarymyza ruhlandyryjy nusga görkezip, sportuň dürli görnüşleri — at münmek, welosiped we awtomobil sürmek, Gündogaryň başa-baş söweşleri, sportuň oýun görnüşleri, ylgamak, tennis we beýlekiler bilen meşgullanyp, işiniň köpdügine garamazdan, beden maşklaryny ýerine ýetirmäge hökman wagt tapýar. Türkmenistanyň Milli olimpiýa komitetiniň Prezidenti — döwlet Baştutanymyz Gurbanguly Berdimuhamedow sporty ösdürmäge goşan goşandy üçin, Aziýanyň Olimpiýa Geňeşiniň ýokary sylagyna — Hormat ordenine mynasyp boldy. Milli Liderimiz şeýle hem karate, taekwondo boýunça we sportuň beýleki görnüşlerinde ýokary danlaryň gara guşaklarynyň eýesi bolup durýar.
Hut milli Liderimiziň taýsyz tagallalary netijesinde häzir ýurdumyzda sport muşdaklarynyň sany günsaýyn artyp, jemgyýetde uly ähmiýete we orna eýe bolýar. Ýurdumyzda sport we bedenterbiýe bilen raýatlaryň köp sanlysynyň, aýratyn-da, çagalaryň, ýetginjekleriň, ýaşlaryň meşgullanmagy üçin şertleri döretmek sporty ösdürmek syýasatyny işläp taýýarlamagyň hem-de sagdyn durmuş ýörelgeleriniň berkarar bolmagynyň esasy maksadyna öwrüldi.
Soňky ýyllarda Türkmenistan sportuň dürli görnüşleri boýunça halkara ýaryşlaryň geçirilýän merkezine öwrüldi. Medeni-taryhy gymmatlyklara baý bolan ýurdumyz Beýik Ýüpek ýolunyň ugrunda möhüm halkada ýerleşmek bilen, munuň üçin ähli zerur şertlere we mümkinçiliklere eýedir.
Soňra Garagumuň giň sähralyklarynda “Amul — Hazar 2018” halkara awtoralli ýaryşlaryna gatnaşýan Türkmenistanyň ýygyndy toparlarynyň saýlama tapgyrlarynyň bäsleşikleri dowam etdi.
...Şeýlelikde, “Amul — Hazar 2018” halkara awtoralli ýaryşlaryna Türkmenistan tarapyndan gatnaşjak toparlar kesgitlenildi. Olar ýurdumyzyň sport durmuşynda möhüm ähmiýeti bolan halkara ýaryşlara gatnaşyp, Watanymyzyň sport abraýynyň has-da ýokary göterilmegine mynasyp goşant goşarlar.
Hormatly Prezidentimiz Gurbanguly Berdimuhamedow awtomobil sporty boýunça toparlara ak pata berip, olara öňde boljak bäsleşiklerde uly üstünlikleri arzuw etdi.
Döwlet Baştutanymyzyň tagallasy bilen, Beýik Ýüpek ýolunyň döwrebap derejede dikeldilmegi ugrunda ýurdumyzda halkara ähmiýetli ägirt uly işler amala aşyrylýar. Şeýle ýokary derejede geçirilýän sport ýaryşlary Türkmenistan bilen dünýäniň dürli ýurtlarynyň arasynda dostluk gatnaşyklarynyň netijeli häsiýetini şertlendirýär.
Döwlet Baştutanymyzyň belleýşi ýaly, sport halklary ýakynlaşdyrýar, doganlyk gatnaşyklaryny işjeňleşdirýär. Şu nukdaýnazardan, ýurdumyzda milli Liderimiziň tagallasy bilen köpçülikleýin bedenterbiýäniň we ýokary netijeli sportuň ösdürilmegine aýratyn ähmiýet berilýär.
Paýtagtymyzda we ýurdumyzyň beýleki künjeklerinde bedenterbiýe-sagaldyş hereketi yzygiderli ösdürilip, milli medeniýetimiziň möhüm düzüm bölegine, halkymyzyň durmuş ýörelgesine öwrülýär. Munuň özi sagdynlygyň we bagtyýarlygyň ýurdy hökmünde ykrar edilen Türkmenistanyň halkara derejedäki abraýynyň belende galmagyny üpjün edýär.
“Amul — Hazar 2018” halkara awtorallisini guramak boýunça döwlet derejesinde alada edilmegi hormatly Prezidentimiz Gurbanguly Berdimuhamedowyň parahatçylygyň we dostlugyň ilçisi hökmünde sportuň ösdürilmegine başlangyçlar bilen çykyş edip, oňa ýokary derejede çemeleşýändiginiň nobatdaky subutnamasydyr.


text:
Eýrandaky türkmensähra türkmenleriniň ýazyjy-şahyrlarynyň döreden "Miras ojagy" atly medeniýet jemgyýetiniň döredilmeginiň golaýda 19-njy ýyly bellenip geçildi.
"Miras ojagy" jemgyýeti her ýyl Magtymguly Pyragynyň gubur ýadygärliginiň başynda geçirilýän halkara çärede esasy rol oýnaýar.
Azatlyk Radiosy "Dünýä türkmenleri" gepleşiginiň bu sanyny Eýrandaky türkmensähra türkmenleriniň "Miras ojagy" ýaly guramalaryň üsti bilen edebiýatda ýeten sepgitlerine gönükdirýär.
Gepleşigiň myhmanlary "Miras ojagy" jemgyýetiniň başlygy Mansur Teberi bilen gümmetkowusly edebiýatçy Kerim Balkanly.
Gepleşigi diňläp, bu temadaky öz pikirleriňizi we tejribeleriňizi aşakdaky forumda teswir görnüşinde dünýä türkmenleri bilen paýlaşyp bilersiňiz.


text:
garayolly68
Rubagylar we bentler
Yyldyza syn edyas bakyp asmana,
Damarlar duwulip, agyryar boyun,
Ene-ata,doganlar,gelin,cagalar,
Sholar yyldyz dalmi gokdaki deyin?
Hakykat yzlayar guyy ussasy,
Shonuñ ucin oña goyulyar gadyr.
Shor cykaysa hakykatyñ yoklugy,
Yaramly suw cyksa hakykat shodur.
Bagshy aydym aydyar...
Rubagylar we bentler
Yyldyza syn edyas bakyp asmana,
Damarlar duwulip, agyryar boyun,
Ene-ata,doganlar,gelin,cagalar,
Sholar yyldyz dalmi gokdaki deyin?
Hakykat yzlayar guyy ussasy,
Shonuñ ucin oña goyulyar gadyr.
Shor cykaysa hakykatyñ yoklugy,
Yaramly suw cyksa hakykat shodur.
Bagshy aydym aydyar...
Goshga syn
Nureddin Kesearkajynyñ ,,Aramyzda milliard yyllar" atly bu tasin shygry Adamyñ caksiz duygysy bilen onuñ fiziki hereketini deñeshdiryar. Shahyryñ pikirice,iki adamyñ arasyndaky yeke adim real aralyk ynsan duygysynyñ hyyaly uzaklygynyñ milliard yyllar olcegine dogry gelyar. Eysem,bu ahwal namani añladyar? Meniñce,shahyr ashakdaky real hem hyyal ( d...
Ajap eser
Has Turkmeniñ bu eseri mende juda uly tasir galdyrdy. ,,Sheytanyñ nalasy" eysem Sheytanyñ nalasymy?! Yok,juda beyle de dal. Shahyr bu yerde oran ince owrum bilen edebi manyowr edyar. Eser kalplardan sogurlup syñylan ynsabyñ, wyjdanyñ, belent adamkarciligiñ nalasyny eshitdiryar. Indi bigerek bolup baryan shu mukaddes zatlar iñ bir yowuzlygyñ simwol...
Gelipdir
Kop ugurly yol ustunde enteler,
Gowunlere mekir-hile gelipdir.
Terezi gujaklan satar bendeler,
Ynamdyr,ynsapdan nola gelipdir.
Dostluk-doganlygyñ caksiz gymmaty,
Kalbyna nur cayyp,bezar ymmaty,
Yowuz yamanlygyñ syr-u-symmaty
Garalykda gara pale gelipdir.
Kim nur alyp goguñ gun-...
Namysyñ derejesi
Sada yigit ynanypdy ,,dost" diyip,
Bilman ynam-ygtykatyñ cagini.
,,Dost" diyilyan bet niyete has uyup,
Duzun iyip, azdyrypdy gabini.
Onuñ mashgalasyn alyp nazara,
Gozlerini carhlap, ogryn bakyardy.
( Galam titireyar yzyn yazara,)
Bolshy gelne gunbe-gunden yakyardy.
...Gyzgyn po...
Garry gyz
Garry gyz durmusha cykdy,
Gowni giñ,oñat yigide.
Barybir onuñ serinden
Gitmedi oñki alada.
Yigit pyrlandy dashynda,
Syn etdi gamly gozlere.
Gyzyñ yashlygy yanypdyr-
Sheyle gorundi dozmeze.
Mertebesini gysymlap,
Saklapdyr ol penjesinde.
Umyt ucguny yanmandyr
...
Eser
Ceper edebiyat ynsanyñ koñul matlabyny beyan edyar. Ol adamzat ruhy bilen berk baglanyshykly halda hereket edyar. Aydaly,hazirkizaman awtorlarynyñ gornuklileriniñ biri Has Turkmeniñ doredijiligi. Shahyryñ egsilmez howuz suwuna meñzeyan talantynyñ miweleri onuñ irginsiz hereketinden,saginmeyan ymtylyshlaryndan kemala gelyar. Yada Gyzylgul Aman gylyj...
Eser
Ceper edebiyat ynsanyñ koñul matlabyny beyan edyar. Ol adamzat ruhy bilen berk baglanyshykly halda hereket edyar. Aydaly,hazirkizaman awtorlarynyñ gornuklileriniñ biri Has Turkmeniñ doredijiligi. Shahyryñ egsilmez howuz suwuna meñzeyan talantynyñ miweleri onuñ irginsiz hereketinden,saginmeyan ymtylyshlaryndan kemala gelyar. Yada Gyzylgul Aman gylyj...
Iki molla ( 3 )
Kici molla-
Gara bashyn yere goyan
Shol mushderi meniñkidir.
Alylña aylan-da,oyan,
Shol mushderi meniñkidir.
Uly molla-
Goz yumanyñ soñy daldir,
Ol mushderi meniñkidir.
Dogmak-olmek uzak yoldyr,
Ol mushderi meniñkidir.
Kici molla-
Hudayym ecilip yorer,
Iki molla ( 2 )
Duwuncek halem iki eliñ penjesinden sypanakdy.
Bulary aralajagam bolmadylar. Adamlara tomasha gerekdi. Sebabi,adamyñ ustunden adam gulyar.Bashga jandar gulmeyar. Yogsa olar towella-tagsyra goshulanda dym-dyrslyk bolmagam ahmaldy.
Hawa,iki molla gidishyardi.Olaryñ biriniñ mañlayynda kase dowuldi,beylekisiniñ depesinde ici gyzgyn cayly...
Lki molla ( 1 ). satira
Yazly mekir uly hudayyoly berdi. Oña obadaky uly hem kici mollany cagyrdy. Uly molla taze alan yeñil mashyny bilen,Kici molla bolsa, kowush-messisini sharkyldadyp,pyyada geldi.Oye girensoñ jayyñ tori olaryñky boldy.Hudayyola cagyrylan adamlar gelip bashladylar. Bir zamandan giñ jay mahelleden hyryn-dykyn boldy. Sacagyñ ustunde gushuñ suydunden bash...
Ak niýet
Köňül içre aý dogup,ýalkym salsa göwnüňe,
Haýyr donly pikirler görer ýoda-ýoluny.
Hoş niýetli oýlaryň, eger, gelse amady,
Seniň aýaň içine döker bary-ýogyny.
Beleň alyp sen ondan, galkyndyryp ruhyňy,
Nazaryňy dikersiň asman giňişligine.
Görersiň ak bulutlaň gökde gaýyp ýörşüni,
Synlap duran g...
Ak niýet
Köňül içre aý dogup,ýalkym salsa göwnüňe,
Haýyr donly pikirler görer ýoda-ýoluny.
Hoş niýetli oýlaryň, eger, gelse amady,
Seniň aýaň içine döker bary-ýogyny.
Beleň alyp sen ondan, galkyndyryp ruhyňy,
Nazaryňy dikersiň asman giňişligine.
Görersiň ak bulutlaň gökde gaýyp ýörşüni,
Synlap duran g...
Hacan...
,,Yurekdesh ruyñ"yapylan-a yaman boldy. Indi ,,mojekler mekany com"hacan ishlarka?
B.Hydaynazarow
Goshgy yazylmayar aglatmak ucin,
Goshgy yazylmayar guldurmek ucin,
Goshgy dañyñ ak suydune yugrulyar
Yatany yerinden galdyrmak ucin.
Hala gyzly bolsun goshgynyñ ici,
Hala-da oñ ici yigitli bolsun.
Yone,sho goshgyny okan kishiler
Oñkiden azajyk bagtly bolsun.
Tema
,,Omur kerweni"oran gowy eser.Juda tasirli yazylan.
Ceper eserler goyulsa...
Bu saytda ceper eserler,goshgylar,kicirak hekayalar we sh.m. goyulsa juda gowy bolardy. Gundelik yurt habarlaram derwayys zat. Yone, habarlaryñ arasynda goshgylaram goyulsa ajap bolardy.
Pomma Nurberdiyew
Biziñ oyde bir gil bar,
Bagdaky gulden gowy.
Onda suyji bir dil bar,
Sayrak bilbilden gowy.
Goteryaris biz ony
Bokrurip elden ele.
Shatlygmyzyñ yok ceni ,
Wasp edyas dilden dile
Perestroyka
Talyplar comy gowy edip restawrassyya edipdirler.


text:
Azatlyk radiosynyň Garagum etrabyndaky çeşmesi Baýramaly daýhan birleşiginiň çäginde kärendeçileriň şugundyr önümlerini kabul edýän ammaryň işiniň prokuratura tarapyndan barlanylýandygyny habar berýär.
Bu barlag Azatlyk radiosynyň agzalan ammardaky bidüzgünçilikler, hususan-da kärendeçileriň önümleriniň, hapalygy ýokary diýen bahana bilen, hakyky agramyndan has azaldylyp kabul edilýändigi barada 25-nji ýanwarda efire beren gepleşiginiň yz ýanyna gabat geldi.
“Şu gün Garagum etrap prokuraturasynyň işgärleri şol ammaryň bütin dokumentlerini alyp gitdi” diýip, Azatlygyň ýerli çeşmesi habar berýär.
Aýdylmagyna görä, Azatlygyň efire beren gepleşiginden soň bir kärendeçiniň tabşyran şugundyr ýüki gaýtadan, prokuraturanyňişgärleri tarapyndan barlanypdyr.
“Ilki ol ýük ammaryň öz işgärleri tarapyndan barlananda, hapalyk derejesi 38 diýen belgini görkezdi, emma soň şol bir kärendeçiniň tabşyran şugundyrlary prokuratura işgärleri tarapyndan barlananda, hapalyk derejesi 8 diýen belgini görkezdi” diýip, Garagum etrabyndaky çeşme habar berdi.
Mary welaýatynyň Garagum etrabynda ýaşaýan kärendeçileriň tassyklamagyna görä, bu etrapda şunuň ýaly iki sany ammar bar we, adatça, ammar ýolbaşçylary her kärendeçi ýük tabşyranda, şunuň ýaly emel edip, daýhanyň daban azabynyň hasabyna bikanun baýlyk toplaýarlar.
“Olar şeýle usulda gazanýan baýlyklaryny ýokarsyndaky ýolbaşçylar bilen paýlaşýarlar, sebäbi şolardan goldaw bolmasa, bu hili işi uzak edip bolmaýar” diýip, Azatlyk bilen anonim şertde gürleşen kärendeçi aýtdy.
Şeýle-de ol kärendeçileriň göz-görtele haky iýilýärkä hem arz etmekden gorkýandygyny, sebäbi etrap ýolbaşçylarynyň hemişe bir-birini goldaýandygyny, arz eden adamlara sowet döwründen bäri ‘dawaçy’, ‘arzaçy’ diýen adyň dakylýandygyny we olaryň maşgala eklemeginiň has-da kynlaşdyrylýandygyny gürrüň berdi.
Ýerli çeşmeleriň berýän maglumatlaryna görä, şugundyr hasyly bilen bagly korrupsiýa balkanly kärendeçileri hem kyn ýagdaýda goýýar. Olar dökün, suw, teknika we ýer üçin doly töleg etmeli, emma hasylyň bahasyny welin doly alyp bilmeýärler diýip, ýerli çeşmeler habar berýär.
Balkan welaýatynda pagtaçylyk, gowça ekmek bes edilenden soň 3500 gektar meýdana gant şugundyryny ekmek karar edildi. Emma balkanly kärendeçileriň köpüsi şunça gektar ýerde ýetişdirilen gant şugundyryndan garaşylan girdejini alyp bilmeýändiklerini aýdýar.
Mysal üçin, Balkan welaýatynyň Bereket etrabynda ýetişdirilýän gant şugundyry orta hasapdan 900-1000 km uzaklykda, Mary welaýatynda ýerleşýän gant fabrigine tabşyrylmaly. Bu ýolda ir ýa biraz giç ýygnalan şugundyryň bir bölegi öz-özünden zaýa bolýar.
"Muny bahanalap, hasyl kabul edilende zaýaçylygy has köpeldip ýazýarlar, ýagny 2 müň tonna gant şugundyrynyň 1 müň tonnasyny ‘ulanyp bolmajak’ önüm hökmünde hasapdan öçürýärler" diýip, kärendeçiler Azatlyk radiosynyň habarçylaryna gürrüň berdiler.
Balkan welaýatynda ýygy-ýygydan saparda bolýan aşgabatly ýazyjy Amanmyrat Bugaýewiň tassyklamagyna görä, bu sebitde döwletden kärendesine ýer alyp, gant şugundyryny eken daýhanlaryň “dişiniň akjaran ýyly ýok diýen ýaly”.
Ýöne ol Balkan welaýatynda gant şugundyrynyň ekilen ýerlerinden baýaýan resmileriň welin bardygyny, olaryň başga adamlaryň adyna ýüzläp gektar ýer alyp, hakyna tutulan işsizleriň zähmetiniň hasabyna her ýyl müňläp tonna şugundyr öndürýändigini aýtdy.
“Elbetde, ýokary derejeli resmileriň başga adamlaryň adyna alan ýerlerinde öndürýän ekinine suw, dökün, tehnika kömegi-de wagtynda berilýär, olaryň şugundyr hasyly hem fabrikde kän azaldylman kabul edilýär" diýip, ýazyjy Bugaýew aýtdy.
Azatlyk radiosy bu temany geljekde hem dowam etdirmegi niýet edinýär we kärendeçileriň öz tejribelerini paýlaşmagyny haýyş edýär.
Gepiň gerdişine aýdylsa, sowet ýyllarynda pagta hasylynyň üstündäki korrupsiýa juda giň gerime eýe bolupdy we pagta harmanlaryna tabşyrylýan pagta hapa, çyg diýlip, daýhandan bikanun alnan pagtanyň we süýümiň uly harmanlary döredilýärdi. Soň bu pagta plan dolmadyk hojalyklara satylýardy.
SSSR synmazynyň öň ýanynda bu korrupsiýa resmi taýdan boýun alyndy we bir topar adam türmä basyldy. Emma muňa garamazdan, Türkmenistandan gowuşýan habarlar butejribelerden heniz hem netije çykarylmandygyny, hasyl ýygnalanda, daýhanyň hasabyna başga adamlaryň baýamagynyň dowam edýändigini tassyklaýar.


text:
Sudanda IV Halklar bilen Doganlyk we Dostluk festiwaly öz işini tamamlady
Sudanda geçirilen IV Halklar bilen Doganlyk we Dostluk festiwaly Nil köçesindäki uly ýöriş bilen tamamlandy
Halkara Doganlyk we dostluk hepdeliginiň çäginde Nil köçesinde geçirilen ýörişe gatnaşan Wise-prezident Abdurrahman Es-Sadyk El-Mehdi ata münip, ýörişe gatnaşanlara öňbaşçylyk etdi.
86 ýurtdan takmynan 5 müň adamyň gatnaşmagynda geçirilen çärede milli egin-eşikler we ýurtlaryň medeniýetleri tanyşdyrýan zatlar sergilendi.
Türkiýäniň Ýunus Emre institudynyň we Magaryf gazna mekdebiniň üsti bilen gatnaşýan festiwalda käbir türk milli tagamlary, kitaplar we suratlar sergilenýän stend açylypdy.
Geçen ýyl festiwala 70 ýurt gatnaşypdy.


text:
Häzirki wagtda internetden aýdym almak üçin bir näçe aýdym web sahypalary gabat gelýär. Käbirimiz aýdym almak üçin Google-da aýdymyň adyny ýazýarys, google bolsa bir näçe aýdymlary çykarýar.
Biz hem aýdymyň adyny görenimizden ilkisine girýäris. Bu dogrumy? Şol ýere girenimizde hakykatdan hem gözleýän aýdymymyzy alyp bilerismi? Munyň üçin aşakdaky jogaby berip bileris:
- Google sistemi bize aýdymyň göni özüni tapyp bermeýär. Google biziň ýazan Aýdym sözümizi nirde bar bolsa şony gözläp tapyp berýär. Bu hem siziň aýdyma aňsatlyk bilen gowşup bilmejegiňizi görkezýär. Çünki Googledan bir aýdym saýtlaryna gireniňde traffik iýýän reklamalar ýada aýdym alyp bolmajak saýtlar garşymyza çykýar. Google açmak, aýdymyňyzy gözletmek, saýta girmek aýdymy almak. Bu hem biziň iň köp MB we teňňelerimize zyýan berýär.
Hawa Google girer ýaly etmediňiz indi näme etmeli? diýýän bolsaňyz okamaga dowam ediň.
Munuň üçin trafigi köp harjamadan aýdym alar ýaly özüňize bir saýty dost edinmeli. Size dost bolar ýaly aýdym saýty gözläp gözläp ahyry hem tapdyk. Saýtyň içinde diňe aýdymlar bolman eýsem wideo şekilli ýazgylar hem bar. tTäze çykan türkmen aýdymlary we daşary ýurt aýdymlaryny hem siziň bilen duşurýar. Siziň etmeli işiňiz gaty aňsat. Saýta giriň aljak aýdymyňyzy saýlaň we ýükläň. Hawa bar bolany şu. Haýsyka ol saýt? diýýäňmi sabyr et we dowam et.
Siz saýta giren wagtyňyz ähli aýdymlar garşyňyza gelýär. Haýsy aýdymy aljak bolsaň üstüne basmaly we Ýükle diýen düwmä basmaly. Aýdym göni telefonyňyza ýüklenip başlaýar. Isleseň aýdymy diňläp hem bilýärsiň.. Artykmaç mesele nämä gerek. Bu saýtyň esasy maksady aýdymlary ulanyjylara ýetirmek. Muny daşyndan seredeniňde hem bilip bolýar. Nähili? Saýta gireniňizde artykmaç trafik iýýän reklama ýok we ýokary derejede HD suratlar ýok. Aljak aýdymyňyzy ýekeje düwmä basyp alyp bilýärsiňiz. Mundan hezil näme bar?
Aýdym saýta gitmek üçin şu ýere basyň: www.seyranstudio.com
Öwrenmeli LINE@ hasabymyza goşulmak üçin şu ýere basyň: https://goo.gl/GAUHbA
4,669 gezek okaldy


text:
Aşgabat, 19.03.2015. “Türkmenportal”.
Ahal welaýatynyň maldarçylyk hojalyklarynyň çopanlary Garagum çölünde 2 müň 358-den gowrak düýeleri ideg edýärler. Olaryň 90 göterimden gowragy sebitiň “Kirpili” iri maldarçylyk hojalygyna degişlidir. Häzirki günde bu fermadaky düýeleriň sany 2 müňden geçýär. Hünärmenleriň bellemegine görä, ýylda 500 köşek hojalykdaky mallaryň baş sanyny artdyrar.
Düýedarçylyk Türkmenistanda ir döwürlerden bäri düşewüntli kär hasaplanýar. düýäniň ýüňi, eti, ýagy we çaly-agarany bolsa türkmenistanlylarda we ýurduň myhmanlarynda uly islegden peýdalanýar.


text:
2017-nji ýylda “Ýapyk binalarda we söweş sungaty boyunça 5-nji Aziýa oýunlary” mynasybetli halkara derejesinde geçirmek maksady bilen Aşgabat şäherinde gurulýan “Olimpiýa şäherjiginiň binalar toplumynyň” esasy gurluşyk işleri tamamlanyp, soňky abadanlaşdyryş we bezeg işleri alynyp barylýar. Bu binalar toplumynyň gurluşygy alynyp barylýan döwri halkara olimpiýa federasiýasynyň hünärmenleri birnäçe gezek gelip, gurluşyk işleri bilen tanyşanlarynda binalaryň dünýäniň sonky gazanan ülňelerine laýyk gelýändigi barada ýokary baha berdiler. Şeýle-de, Aşgabat şäheriniň çäginde häzirki wagtda diňe türgenler üçin däl-de çärä daşary ýurtlardan gatnaşjak myhmanlara ýokary hilli hyzmatlary gurnamak maksady bilen myhmanhanalar gurulýar we öňküleri dünýäniň ülňelerine laýyk durky täzelenýär. Edil şonuň ýaly-da, agzalýan çäräniň ýokary hilli geçirlendigi barada ýokary baha berilmegini gazanmak maksady bilen, Aşgabat şäherindäki köne ýaşaýyş jaýlaryň we gara ýollaryň durklaryny täzelenip, bu uly göwrümli amala aşyrylýan gurluşyk işleri maliýeleşdirmekde hiç bir kynçylygy çekmeýär. Diňe, şäheriň çäginde amala aşyrylýan gurluşyk işleriniň göwrümi uly bolandygy sebäpli, ýerine ýetirilen işleri öz wagtynda maliýeleşdirmek üçin degişli resminamalary resmilleşdirmekde buýryjylar tarapyndan ýetişmän gelyärler.
Olimpiada taýarlyk ýokary depginde alynyp barylýar
-
Klif
2 years ago
- Onat


text:
Pakistanyň sudy 2017-nji ýylda dine dil ýetirmekde galp aýyplanan studentiň köpçüligiň öňünde öldürilmegi bilen baglylykda bir adamy ölüm jezasyna we bäş adamy ömürlik türme tussaglygyna höküm etdi.
Žurnalistika ugrundan bilim alan 23 ýaşly Maşal Han 2017-nji ýylyň 13-nji aprelinde Mardan şäherinde Abdul Wali Han uniwersitetiniň öňünde jemlenen märeke tarapyndan öldürilipdi. Ony sosial mediada “dine dil ýetiriji mazmunly”maglumat ýerleşdirmekde günälediler.
Studenti öldürmekde aýyplananlaryň aklawçysy Saad Abbasiniň AFP agentligine aýtmagyna görä, zuluma gatnaşandygy sebäpli 25 adama üç ýyl möhletli jeza berlipdir, ýene 26 adam aklanypdyr.
Mobil telefonlarda surata düşürilen we internetde ýerleşdirilen gazaply hüjüm Pakistanda uly täsir döredip, güýçli tankyda sebäp bolupdy we ýurduň abraýly dindarlary tarapyndan ýazgarylypdy.
Resmi derňewleriň netijesinde Maşal Hana edilen aýyplamalaryň galpdygy anyklandy.
Adam hukuklaryny goraýjylar Pakistanyň dine dil ýetirmek boýunça kanunynyň köplenç adamlaryň bir-birinden ar almak üçin ulanylýandygyny aýdýarlar.


text:
Döwlet Baştutanymyz Moskwanyň eteginde AN-148 ýolagçy uçarynyň heläkçilige uçramagy zerarly gynançyny bildirdi
Türkmenistanyň Prezidenti Gurbanguly Berdimuhamedow Russiýa Federasiýasynyň Prezidenti Wladimir Putine we Russiýa Federasiýasynyň Hökümetiniň Başlygy Dmitriý Medwedewe AN-148 ýolagçy uçarynyň heläkçilige uçramagy hem-de bu heläkçiligiň köpsanly adam pidalaryna getirmegi zerarly gynanç hatyny iberdi.
Döwlet Baştutanymyz şu agyr pursatda Türkmenistanyň halkynyň hem-de Hökümetiniň adyndan, şeýle hem hut öz adyndan gurban bolanlaryň maşgalalaryna, dogan-garyndaşlaryna hem-de ýakynlaryna çuňňur gynanjyny we medet beriji sözlerini beýan etdi.


text:
Daşoguz welaýatynyň Özbegistan bilen araçäkleşýän käbir etraplarynda serhet boýlaryna golaý gurlan jaýlar üstümizdäki tomus ýumrular.
Daşoguzda 2011-nji ýylda Türkmenistan bilen Özbegistanyň arasynda serhede sim çekilende ýykylmadyk, ýöne serhede golaý ýaşaýyş jaýlary ýykylýar. Bu barada Azatlygyň çeşmesi sebitiň ýaşaýjylaryna salgylanyp habar berýär.
Читайте также на русском
“Daşoguz welaýatynyň Boldumsaz, Gubadag we Görogly etraplarynyň serhet ýakasynda ýerleşýän obalarynda arçynlyklar ýerli ýaşaýjylara [olaryň öýleriniň ýykyljakdygy barada] duýduryş hatlaryny iberdi” diýip, çeşme sebitden habar berdi.
Araçägiň ýakasyndaky ýaşaýjylaryň öýleriniň ýumrulmagynyň sebäpleriniň serhetde 3-nji hatar simiň çekilmegi we ol ýerde howpsuzlyk maksatly gaçybatalgalaryň gazylmagy bilen düşündirilýändigini çeşme sözüniň üstüne goşdy.
Regionda bolup geçýän hadysalardan habarly söhbetdeşimiz, mundan ozal, has takygy 2003-nji ýylda agzalýan serhediň boýunda 1-nji goranyş germewiniň örülmegi bilen, şeýle-de 2011-nji ýylda 2-nji serhet siminiň çekilmegi bilen müňlerçe hojalygyň aňzakly gyşda öňünden habar berilmezden öýleriniň ýykylandygyny gürrüň berdi.
Çeşme şol ýykha-ýyklyklarda müňlerçe gektar suwarymly ýerleriň serhediň hasabyna geçip, häzirki wagtda ol ýerleriň döwletiň ykdysadyýetine hiç hili goşant goşup bilmeýändigini agzap geçdi.
Ýatladyp geçsek, golaýda türkmen prezidenti resmi sapar bilen Özbegistana baryp, saparyň ikinji gününde Özbegistanyň Türkmenistan bilen araçäkleşýän Horezm oblastynda boldy.
Türkmenistanyň demirgazyk regionynda serhet ýakasynda ýerleşýän hojalyklaryň jaýlarynyň ýykyljakdygy baradaky habar türkmen prezidentiniň goňşy Özbegistana eden saparynyň yz ýanyna gabat gelýär.
Özbek prezidentiniň metbugat gullugynyň 23-nji aprelde habar bermegine görä, Berdimuhamedowyň Özbegistana eden iki günlük resmi saparynyň dowamynda iki ýurduň arasynda transport we üstaşyr ulgamlarda, oba hojalygy pudagynda, ylym we tehnikany ösdürmekde, kärdeşler arkalaşyklary boýunça, şeýle-de region ara hyzmatdaşlygyň gerimini giňeltmekde we şuňa meňzeş beýleki ugurlarda 17 resminama gol çekildi.
Şol bir wagtyň özünde, iki ýurduň ýokary okuw jaýlarynyň arasyndaky gatnaşyklar boýunça hem-de aragatnaşyk tehnologiýalary boýunça 15 sany resminama gol çekilendigi habar berildi. Ýokary derejeli duşuşyklarda jemi 33 resminama gol goýuldy.
Jemgyýetçilige aýan edilen resmi maglumatlardan çen tutulsa, iki ýurduň prezidentleriniň arasynda geçirilen ýokary derejeli gepleşikleriň gün tertibine serhet bilen bagly ýagdaýlar girizilmedi.
Ýöne duşuşyklaryň netijeleri boýunça eden çykyşynda Özbegistanyň prezidenti Şawkat Mirziýoýew iki ýurduň kanun goraýjy edaralarynyň arasynda terrorçylyga, neşe söwdasyna we serhetaşyr jenaýatlara garşy göreşmekde hyzmatdaşlyk etmek barada ylalaşyga gelinendigini mälim etdi.
“Kanun goraýjy edaralaryň arasynda terrorçylyga, neşe söwdasyna we serhetaşyr jenaýatlara garşy göreşmek boýunça hyzmatdaşlyk etmek barada ylalaşdyk. Geljekde biziň degişli gulluklarymyz duşuşyp, bu çynlakaý meseleleriň çözgüdini tapar” diýip, Mirziýoýewiň sözleri metbugat serişdelerinde sitirlendi.
Şeýle-de, Mirziýoýew gepleşikleriň dowamynda taraplaryň regional howpsuzlyk boýunça meseleleri ara alyp maslahatlaşandygyny mälim edipdi.
Demirgazyk Türkmenistan bilen Özbegistanyň serhediniň türkmen tarapynda hususy jaýlaryň ýykylyp, olaryň deregine serhet germewleriniň 3-nji hatarynyň örülmegi, ýa-da howpsuzlyk gaçybatalgalarynyň gazylmagy barada öňe sürülýän habarlaryň iki ýurduň arasynda golaýda ylalaşylan serhetaşyr jenaýatlara garşy göreşmek çäreleriniň çäginde amala aşyrylyp-aşyrylmaýandygy nämälimliginde galýar.


text:
“Türkmenistan—Beýik Ýüpek ýolunyň ýüregi” diýlip atlandyrylan 2018-nji ýyl taryhy wakalara beslenýär. Iň guwançly tarapy hem, milli Liderimiziň başlangyjy bilen 2017-nji ýylyň 20-nji dekabrynda BMG-niň Baş Assambleýasynyň 72-nji sessiýasynyň 74-nji mejlisinde kabul edilen Kararnama laýyklykda, Garaşsyz, Bitarap Türkmenistanymyzyň üstaşyr—ulag geçelge babatdaky halkara ähmiýetli mümkinçiliklerini iri taslamalarda durmuşa geçirmekde uly işlere badalga berilýänligidir. Bu işler gadymy Beýik Ýüpek ýolunyň gaýtadan dikeldilmegine gönükdirilen işlerdir.
Bilşimiz ýaly, geçen fewral aýynyň ahyrlarynda döwlet Baştutanymyz Mary welaýatynda iş saparynda boldy. Milli Liderimiziň bu iş sapary dünýä ýaň salan taryhy wakalara beslendi. Hormatly Prezidentimiz Türkmenistan—Owganystan—Pakistan—Hindistan gaz geçirijisi boýunça hyzmatdaş döwletleriň ýokary derejeli ýolbaşçylarynyň gatnaşmaklarynda TOPH transmilli gaz geçirijisiniň, Türkmenistan—Owganystan—Pakistan elektrik geçirijisiniň, optiki-süýümli aragatnaşyk ulgamynyň düýbüniň tutulmagyna hem-de Serhetabat-Turgundy demir ýolunyň ulanmaga berilmegine ak pata berdi.


text:
Salam talyplar
Dostlar we joralar
Garagum forumdaky kemçilikler ayryldy, yetmezler yetirildi, nasazlyklar duzedildi hazir bolsa dine size garasyar.
Saytyn bas sahypasynda admin tarapyndan yazylan taze habarlar we bloklar yerlesyar. Menyuda Forumlar linkinde bolsa ahli forum kategoriyalary yerlesyar. Islendik kategoriya girip icindaki temalary okap bilersiniz yada ozuniz taze tema acyp bilersiniz. Yenede menyudaky Sonky mozwuklar linkinde in sonky acylan mowzuklary we in sonky teswirleri tapyp bilersiniz.
Garagum forum forum size garasyar!
Garagumforum doly yagdayda tayyar
Salam talyplar